Sindikatuek deituriko zazpigarren mobilizazio jendetsua Baionan | Economie | Naiz\nAbenduan mobilizatzen hasi zirenetik zazpigarren manifestazio jendetsua egin dute sindikatuek Baionan. 3.000 manifestari inguru bildu dira pentsio erreformaren lege proiektua Ministroen Kontseiluan tramitatuko den egunean. Goizean ENGIE energia enpresako sarrera blokeatu dute manifestariek.\nHaritz LARRAÑAGA|BAIONA|24/01/2020 Mis à jour à:\nBaionako manifestazioaren irudia. (Bob EDME)\nArlo desberdinetako grebalariek bat egin dute Baionan, sindikatuen arabera, 3.900 lagun bildu diren manifestazioan. Gaur egingo dute pentsio erreforma lege proiektu bilakatzeko tramitea Ministroen Kontseiluan eta sindikatuek greba eta mobilizazio eguna deitu zuten Estatu frantziarrean.\nGoizeko zazpietan ENGIE enpresak Lapurdin duen egoitza nagusiko sarrera blokeatu dute sindikatu desberdinetako 40 manifestarik. Energia enpresako arduradun nagusiak Macronen erreformaren aldeko hitzaldia eman zien langileei eta berriki greba egiteagatik langile bat zigortzeko asmoa zuen, baina gaurko protestaren ostean, greba egin zuen langilea ez zigortzeko erabakia hartu duela iragarri du nagusiak.\nAbendu hastapenetik Baionan egin diren manifestazio guztietan bezala, gaurkoan ere gehiengo sindikalaz gain arlo desberdinetako mugimendu, langile eta grebalariek hartu dute parte mobilizazioan. Atzo gauean Baionako karrikak lastargiekin zeharkatu zituzten 1.000 manifestarik, eta gaurkoan, ohiko moduan, mobilizazio zaratatsua eta koloretsua egin dute.\nBVA-RTL agentziaren arabera, Estatu frantsesean gizartearen %70 erreformaren kontrakoa da. Peio Dufau CGTko ordezkariak azaldu duenez, «arlo batzuetan protestak apaldu dira, baina geroz eta eremu gehiagotara ari da zabaltzen mugimendua».\nTrenbideetako grebalariek, esaterako, 46 egun bete dituzte greban, eta Dufauk onartu du hasieran zuten indarra galdu dutela, «hastapenetan %100 ginen grebalariak, orain gutxiago gara, eta normala da, langileek dirua galtzen dute, baina greba ostean lanera itzuli direnak ere harrituak ziren bezeroek erakusten dieten sostenguarekin».\nGrebak eta protestek luze joko dutela nabarmendu du CGTko bozeramaileak, baina bere iritziz «garrantzitsuena da, arlo batzuetan indarra galdu arren, mugimendua orokorrean indartzen ari dela».


Behatokiak Peñalengo trokako behatokia Funes Tartea 14 Km.\nParkeak eta lorategiak Parque de la Memoria Sartaguda Tartea 26 Km.\nBehatokiak Fiteroko behatokia Fitero Tartea 38 Km.\nBehatokiak Santa Barbara muinoa Tudela Tartea 43 Km.\nLakuak eta urtegiak Pitillasko aintzira Pitillas Tartea 45 Km.\nBide berdea / Bide naturala Vía Verde del Tarazonica Tudela Tartea 46 Km.\nBehatokiak Errege Bardeako eta Tuterako Parke Naturaleko Begiratokiak Tartea 46 Km.


Irekia Eusko Jaurlaritza - Gobierno Vasco :: Lanbidek 15,4 milioi euro bideratu ditu 2019aren eta 2021aren artean lanbide-orientazioko ekintzak eta zerbitzuak garatzeko laguntzetara (Gobernu Bilera 2018-12-26)\nLanbidek 15,4 milioi euro bideratu ditu…\nBeatriz Artolazabal Enpleguko eta Gizarte Politiketako sailburuak gaurko Gobernu Kontseiluari Lanbide-orientazioaren Administrazio Kontseiluaren akordioaren berri eman dio; horren bidez, onetsi egiten da, Lanbiderekin lankidetzan, lanbide-orientazioko ekintza eta zerbitzuak garatzeko 2019-2021eko laguntzen deialdia. Lanbidek 15.382.080 euro bideratuko ditu.\nArtolazabal sailburuak esan bezala: “lanbide-orientazioa Lanbidek eta Eusko Jaurlaritzak enplegu-politika aktiboen zerbitzuen alde egiten duten apustuetako bat da. Zerbitzu integral horren helburuak honako hauek dira: informazioa ematea, banako egoeraren diagnostikoa egitea, aholkularitza ematea, motibatzea eta lan-trantsizioetan laguntzea. Xede du erabiltzaileei beren enplegagarritasuna hobetzen laguntzea, beren lanbide-karrera sustatzea eta beren kontratazioari bide ematea edo autoenplegura orientatzea”.\nHonako jarduera hauek nabarmentzen dira, besteak beste: banako diagnostikoa egitea eta erabiltzailearen profila prestatzea, trebetasunak, gaitasunak, prestakuntza, esperientzia, interesak eta izan ditzakeen lanbide-aukerak identifikatzeko, bai eta enpleguaren ibilbide pertsonalizatua diseinatzea ere; bertan, enplegu-zerbitzu publikoak enplegu-eskatzaileari bere beharren, errekerimenduen eta duen helburuaren arabera eskaintzen dizkion ekintzak eta zerbitzuak jasoko dira.\nArtolazabalek honako hau zehaztu du: “enpleguan gorakada egon bada ere eta ekonomia aldakorra bada ere, Lanbidek langabeei, enplegua bilatzeko orduan, eta beren lan-egoera aldatu edo hobetu nahi dutenei laguntza ematea ezinbestekoa da; horretarako, informazio- eta enplegagarritasun-maila hobetu ahal izateko tresnak eta metodologiak ematen dizkie eta, horrela, dinamizatu ahala lan-merkatura sartu ahalko dira”.\nHorretarako, Lanbidek erakunde laguntzaileen sare bat du, eta horien bidez lanbide-orientazioko zerbitzu eta ekintzen eskaintza egonkorrari eta jarraituari eutsi dakioke. Hortik sortu da deialdi hau.\nDeialdi horrek aurreikusten du 2019an laguntza ekonomikoak ematea, 2019-2021 aldian orientazioko ekintza eta zerbitzuak emateko. Ekintza horiek kanpo-erakundeek egingo dituzte, Lanbiderekin elkarlanean, eta diru-laguntzen hiru ildo zehaztu dira, laguntza ekonomikoak banatzeko.\nLanbide-orientazioko ekintzak eta zerbitzuak garatzeko laguntzak, oro har Lanbideko erabiltzaileei zuzenduta.\nLanbide-orientazioko ekintzak eta zerbitzuak garatzeko laguntzak, desabantailan dauden kolektiboetako pertsonei zuzenduta.\nEnplegu-zentroetako jarduera garatzeko laguntzak.


Urdulizko batzokian eginiko erasoa eta EAJ-PNVren kontrako irainak gaitzetsi ditu BBBk\nBizkaiko jeltzaleen egoitzetan izandako 33 erasoek agerian uzten dute ekintza onartezin eta justifikaezinen gorakada kezkagarria eman dela\n07 Ekaina | BBB\nBizkai Buru Batzarrak gaitzetsi nahi du Urdulizko batzokiak atzo sufritu zuen erasoa. Ezezagun batzuek egoitza jeltzalean sartzeko horman EAJ-PNVri ‘hiltzaile’ deitzen dioten mezua eta Patxi Ruiz ETAko presoa egarri eta gose greban dagoela gogoratzeko idatziak egin zituzten, talde jeltzaleak egoera horrekin zerikusirik izango balu bezala. Pintada horietan PSOE eta Podemosen kontra ere egiten da, ‘hiltzaileak’ direla deitoratuz. BBBk exijitu egiten du berehala halako jarduera onartezinak egiteari uztea, irtenbideak eskaini beharrean, Bizkaiko eta Euskadiko biztanleria gehienak amesten duen elkarbizitza oztopatu baino egiten ez dutelako. Halako mehatxuak beti eta une oro dira onartezinak, bereziki 2020an, euskal gizarteak atzean utzi dituelako, duela hainbat urte, halako adierazpen eta jarrerak.\nOrobat, BBBk askatasunaren eta demokraziaren kontrako eraso hauen egileei eskatzen die, berriz ere, jarduera horiek egiteari utz diezaiotela eta Euskadiko alderdi politiko guztiei , eta oso bereziki EH Bilduri, eskatzen die gaitzespen honekin bat egitea. EH Bilduri exijitzen diogu publikoki eta argi eta garbi eraso hauetatik aldentzea, gerta litekeelako egunotan Euskadiko kaleetan entzun diren oihu eta kontsignen egileek (marra gorri guztiak gainditzen dituztenak, guk honezkero gainditutzat jotzen genituenak) uztailaren 12an, hautestokietan, beren koalizio abertzalearen identifikazioak erakustea. Horregatik, EH Bildu da praktika horietatik, kontsigna eta sabotaje mafioso horietatik aldentzeko interesik handiena izan beharko lukeena.\nAtzo Urdulizen gauzatutako erasoarekin, 33 dira azken hilabetean Bizkaian zenbatu diren sabotajeak. Erasoak jasan dituzten beste egoitzak ondorengoak izan dira: Usansolo, Lezama, Kastrexana, Lemoiz, Arrigorriaga, Larrabetzu, Artea, Areatza, Bilbo Zaharra, Deusto (hirutan), Arrankudiaga, Sabindarrak (birritan), Begoña, Erandio Goikoa, Ariz (Basauri), Durango, Abadiño, San Miguel (Basauri), Gurutzeta (Barakaldo), Gernika, Errepelega (Portugalete), Mungia, Algorta, Getxo Zaharra, Berango, Igorre eta Portugalete. Beraz, esan liteke garaiz eta tokiz kanpo egoteaz gain guztiz ulertezinak diren era horretako jardueren gorakada eman dela.


Salgai dira antzerki denboraldiko sarrerak - Alea.eus\nSalgai dira antzerki denboraldiko sarrerak\nGuztira 62 lan eskainiko ditu Gasteizko Antzoki sarearen egitarauak ekainera bitartean. Horietako 25 euskal ekoizpenak dira; hamar lan, euskaraz. Abondamenduen ostean, gaur salduko dituzte sarrerak.\nUnax Ugalde aktore gasteiztarra Gasteizen izango da.\nUrtarriletik ekainera bitarteko Antzoki Sarearen programa aurkeztu du Udalak. Guztira, 62 ikuskizun eskainiko ditu; horietako 25 euskal sorkuntzak eta ekoizpenak izango dira, eta hamar lan euskaraz izango dira. Antzerkia, dantza, musika klasikoa, popa, flamenkoa, beste musika mota batzuk, umorea, zirkua eta familientzako proposamen ugari ikusi ahal izango dira, tartean, Cabaret, el musical de Broadway, Unax Ugalde eta Blanca Portilloren azken lanak eta Su Ta Gar edo Euskadiko Orkestra Sinfonikoaren kontzertuak.\nBeti bezala, helduentzako antzerki eskaintza anitza izango da; Unax Ugalde aktore gasteiztarra protagonista duen Escuadra hacia la muerte antzezlana, Reina Juana lana, Concha Velascorekin, El cartografo Blanca Portillorekin, Tricicleren azken lana, Cesc Gay zuzendariaren Los vecinos de arriba edo Julia Gutierrez Cava eta Miguel Rellan protagonista dituen Carta de Amor antzezlana ikusgai izango dira, besteak beste. Era berean Ortzai talde gasteiztarren La loca de Chaillot lana ikusteko aukera izango da; L’elisir d’amore, Arkeren eskutik eta Comedy Zoo ikuskizuna, Corbacho, Millan eta Javier Sanchorekin.\nDantza abonamenduan, berriz, formatu ezberdinetako lau lan proposatuko dira, dantza garaikidetik hasita proposamen klasikoenetaraino. Horrela, Sharon Fridman, Kukai Dantza Taldea, Kubako Ballet Nazionala eta Martha Graham koreografoa izango dira taula gainean.\nEuskarazko eskaintzaren artean, lau ekoizpen nabarmentzen dira: Jainko Basatia Andoni Agirregomezkorta eta Aitziber Garmendiarekin, Idiot Txou, Ados teatroa konpainiarena, Miss Karaoke Pez Limbo eta Metro Koadroka taldeekin eta Euskal musikaren benetako istorioa, Patxo Telleria eta Mikel Martinez aktoreekin.\nFamilientzako antzerki eskaintzak, kontzertu handiek eta XXI. Mendeko Flamenkoa zikloak osatuko dute programazioa.\nAurretiazko salmenta urtarrilaren 26tik aurrera izango da, eta salmenta arrunta, urtarrilaren 27tik aurrera, ohiko leku eta ordutegietan.\nIkusi Antzoki sarearen egitaraua 2017ko urtarrila-ekaina


Aste Santuko oporretan disfrutatu zientzia eta teknologiaz - Nerbioi Ibaizabal Gaztedi\nAste Santuko oporrak hurbiltzen ari dira, eta, egun hauetan, zientzia eta teknologiaz etxean gozatzeko, Elhuyarrek garatutako hainbat baliabide bildu ditugu. Aukera ona familian zientzia-kontzeptuak modu dibertigarrian ikasteko.\n#NikEtxeanEsperimentuak egutegietan hainbat esperimentu eta erronka aurkezten dira. Proposatutako esperimentuak eguneroko objektuekin eta materialekin egin daitezke, eta etxeko txikienei eta gazteei zuzenduta daude. Gainera, maiatzeko egutegian, hainbat euskal emakume zientzialari gazte ezagutu ahal izango dituzue, baita beren eguneroko lanak ere. Ezagutzak transmititzeaz gain, pasioa transmititzen duten hitzaldiak dira, eta inspirazio-iturri izan daitezke gazteentzat.\nHorrez gain, otsailaren 11n Bilboko, Elgoibarko, Soraluzeko eta Tolosaldeko Bizilabeko gazteek Emakume eta Neska zientzialarien Nazioarteko Eguna ospatzeko egin zituzten bideoak aurkezten dira, baita esperimentu horiekin omentzen dituzten 12 emakume zientzialarien biografia eta ekarpen zientifikoaren azalpenak dituzten posterrak ere.\nEmakume eta Neska zientzialarien Nazioarteko Egunaren esperimentuen bideoak\nBiografiak “Emakume eta Neska zientzialarien Nazioarteko Eguna”\nAnimatu eta esperimentatu!


Tradizioa eta abangoardia batzen dituen Mareak Jaialdiak bere bosgarren edizioa ospatuko du urriaren 5etik 12ra\nGaragardoa, kontzertuak, umeentzako jarduerak eta ‘foodtrucks’-ak izango dira protagonista Alde Zaharra Bizirik Elkarteak antolatzen duen Udabier ekimenaren bigarren edizioan\nBermeon, 2019ko urriaren 3an.- Asteburu honetan ospatuko dira Mareak eta Udabier jaialdiak. Lehenbizikoa, urriaren 5etik 12ra ospatuko da eta, bigarrena, berriz, urriaren 4tik 6ra. Ekimenak Mareak Jaialdiko antolatzaile eta ordezkari Ane Ortubek, Udabier Jaialdiko antolatzaile Patxi Erauzkinek eta Bermeoko Turismo eta Euskara zinegotzi Kepa Zumetak aurkeztu dituzte gaur goizean Kultur Etxean.\nBeleza Malandra Ateneo Kulturalak -Bermeoko Udalaren eta MB2000-ren laguntzarekin- antolatzen duen Mareak Jaialdiak abangoardia eta tradizioa batzen dituzten hainbat arte-diziplinatako ekimenak eskainiko ditu Bermeon. Honela, jaialdi honetan, adin eta kultur ezagutza ezberdinetako pertsonak elkartuko dira, munduan zeharreko egitasmo txiki eta ederrez gozatzeko. Jaialdi honen bosgarren edizioak hainbat eszenatokitan egingo diren hamaika ekitaldi kulturalekin (kontzertuak, ipuin kontalariak, proiekzioak…) gozatzeko aukera eskainiko die bertaratzen diren pertsona guztiei.\nEkintza asko nabarmendu daitezke, programa oso oparoa baita. Urriaren 5ean, adibidez, Caustic Roll Dave katalana eta Mike Mariconda estatubatuarra izango ditugu ikusgai Beleza Malandra Ateneo Kulturalean, arratsaldeko 8etatik aurrera. Sarrera 5 eurotan erosi ahal izango da. Zapatuan ere, Jaitiruriruren ikuskizuna izango dugu, baina Kurtzioko baselizan (22:00. 5 euro). Talde honek musika jo, grabatu, margotu eta soinu ilunak dantzatzen ditu. Domekan, urriaren 6an, Arrantzaleen Museoan, 3-11 urteko haurrentzat Bertoko eta Urrutiko Ipuinak izango ditugu (12tan. Sarrera doan). Maitasuna, konfiantza eta biziraupena bezalako gai unibertsalez arituko dira Nerea Ariznabarreta ipuin kontalaria eta Mariano Hurtado musikaria.\nJaialdiaren bigarren asteburuan ere -astean zehar egongo diren ekimenak bukatu eta gero- programa oso interesgarria izango dugu. Kurtzioko baselizan, urriaren 11n, gaueko 11tan, Le Breiche musika taldeak kontzertua eskainiko du 5 euroren truke. Hurrengo egunean, zapatuan, helduen ipuin kontalari saioa jasoko du Fraileen Klaustroak (18:30. 3 euro). Egun berean ere, Ian Masonek ikuskizuna eskainiko du Beleza Malandra Ateneo Kulturalean (20:30. 5 euro) eta Lisieux eta White Ring-ek kontzertua emango dute Bermeoko Kafe Antzokian (22:00. 8 euro).\nAlde Zaharra Bizirik Elkarteak antolatzen duen eta Bermeoko Udalak laguntzen duen Udabier ekimenaren bigarren edizioa ospatuko da urriaren 4tik 6ra. Garagardoaren jaia bada ere, ez da horretara bakarrik mugatzen. Izan ere, 5 ‘foodtruck’ (janaria eskaintzen duten kamioiak), umeentzako ekintzak eta hainbat kontzertu egongo dira Goiko Plazan (Sabino Arana enparantza) Bermeoko Alde Zaharra girotzeko asmoz.\nUrriaren 4an, barikuan, gaueko 9etan, Lorelei Green taldeak kontzertua eskainiko du plazako kioskoan. Hurrengo egunean, eguerdiko ordu batetatik aurrera, umeentzako hainbat jarduera antolatuko dira plazan bertan, eta 19:00etan, Herbalist Faian eta Martak kontzertua eskainiko dute. Domekan ere umeentzako tailerrak antolatuko dira eta arratsaldeko 6etan bukatutzat emango da jaialdia. Ekintza guztiak doakoak izango dira.


Txakurraren jadespena: jakin behar duzun guztia | Consumer\nTxakurraren jadespena: jakin behar duzun guztia\nKandelaren arnasketa bortitzak ohartarazi dezake bero-, estres- edo beldur-kolpe bat jasaten duela, baina zakur zakarraren zati ere izan daiteke\nNoiz da txarra txakurra jatea?\nAriketa fisikoa egin ondoren, txakurraren jaueoa osasungarria da, baina beste batzuetan, gaixotasunak edo gehiegizko pisuak nozitzen ditu\nTxakurrak ezin du jarduera fisiko sendoa egin, pertsonen kasuan bezala, ezta bero egunetan ere. Animaliak soberan geratzen den bero gehiena bere ahotik eta mihitik ezabatzen du. Horrek azaltzen du normala dela, baita osasungarria ere, lagun iletsu hori paseoen edo jokoen ondoren.\nHala ere, gehiegi arnasten bada, kantxak arazoak dituela ohartarazten duen alarma izan daiteke. Bero-kolpe bat, gaixotasun batzuk eta muturreko zenbait beldur agertzeak zakurrean gehiegizko jaustea eragin dezake. Osasuntsuak ez diren berook identifikatzea funtsezkoa da garaiz jardun eta kandelaren ongizatea babesteko.\nWeb MD zientzia-argitalpenean, “zakur osasuntsu batek minutuko 10-30 aldiz arnastu du”. Hala ere, batzuetan, arnasketaren erritmoa bizkortu egiten da, eta animalia arazoetan dagoela ohartarazten du. Bero-kolpean gertatzen da hori.\nTxakurrak ez du gorputz osoan barreiatutako izerdi-guruinik, gizakiok dugun bezala. Gutxiago ditu, eta batez ere hanketako kuxinetan kontzentratuta. Animaliaren gorputzeko tenperatura 39 ºc-tik gorakoa denean, jadeo hori da hozteko modurik onena.\nBero-kolpea oso arriskutsua da txakurrarentzat, heriotza eragin baitiezaioke. Horregatik, adi egon behar da zenbait jarraibidetan, garaiz detektatzeko.\nZakurraren eta baba baten arteko itoaldiak bero-kolpe bat aurreikus dezake, oso arriskutsua\nLehenik eta behin, komeni da jakitea txaraten arrazak (edo brakizefalikoak, adibidez) ez direla hain eraginkorrak tenperatura murrizteko. Horregatik, paseoen ondoren, lagun horien jabeek lagun iletsuak kontrolatu behar dituzte, bereziki udan, kolapsoa izateko arriskua handitzen denean.\nNolanahi ere, jadeo hori badoa baba gehiegirekin, seinale txarra izan daiteke. Komeni da toki fresko eta aireztatu batera eramatea, ura eskaintzea, eskuoihal busti eta hotz batekin estaltzea eta berehala albaitariarengana joatea.\nEz da obesoa izango?\nTxakurren% 20 eta 40 artean gizentzen dira, Animalia Txikien Munduko Albaitarien Elkartearen arabera. Gaixotasun kroniko bat da txakurren obesitatea, eta gaixotasun jakin batzuei mesede egiten die. Gainera, bizi-itxaropena laburtu dezake.\nGehiegizko pisua duen txakur batek, chatoei gertatzen zaien bezala, nekez hoztu ohi du eta gehiago jausten da. Horregatik, arnasketa indartsua gehiegizkoa denean, balantza probatzea komeni da.\nPatricia Simonet, Sierra Nevadako Unibertsitatean (AEB). ), parkeetan bildutako txakurrak aztertu ditu. Haren helburua, beste batzuekin jolasten eta dibertitzen direnean, haien erreakzioak grabatzea zen.\nTxakurraren barrearen grabazioek beste ondorio onuragarri bat izan zuten. Hamabost kumeek zintak entzun zituzten. Erreakzioa oso larria izan zen erreakzioa ikustean: txikiek pozez lehertu zuten, beste harburu batzuen barrearen soinuak entzun eta gero.\nGaixorik egongo da?\nArnasa hartzen duen txakur batek bihotzeko arazo bat izan dezake\nKasu horietan, jadeo bat detektatzen denean, txakurraren portaera zaintzea komeni da. Beraz, ura modu konpultsiboan hartzen duen begiratu behar da, jaten uzten badu, pixa gehiegi egiten badu edo gonbitoak baditu, horrek lagundu egiten baitu kangaixo bat ezagutzen. Edozein sintoma izanez gero, garrantzitsua da medikuarengana azkar joatea.\nKasu horietan, zakurrarengana jotzean tonu altua ez eragiteaz gain, leku aireztatu batera eramatea komeni da. Izuak ez badu bidaltzen edo handitzen bada, albaitariarengana jotzea edo txakur etologo batengana jotzea komeni da.\ngolpe de calor-eu perros verano-eu txakur gaixotasunak


Amets handiak egin, txikitik hasi, eta ekin berehala! | Noaua Kultur Elkartea\nHemen zaude: Hasiera » Sailkatu gabea » Amets handiak egin, txikitik hasi, eta ekin berehala!\nRobin S.Sharma “El monje que vendió su Ferrari” liburuaren egilea\nEkintzarik gabeko ezagutzak ez du ezertarako balio. Denen gainetik, ekin egin behar zaio. Ekintza txikienak ere intentzio handienak baino gehiago balio du. Jende asko “bizitzaren itxarongelan” hiltzen da. Gehienetan, “egun batean” bihurtzen da “inoiz ez”. “Denbora izatean”, “dirua izatean” edo “ahal dudanean” esaten dugunean, ez da ezer gertatzen inoiz. Aurrerapausorik ez emateko eta justifikatzeko, beti dugu “baina bat” . Bizitzan parte hartzen ez badut, bizitzak berak erabakiko du nire ordez. Egunak aste bihurtuko dira, asteak hilabete, eta ni konturatzeko, nire bizitza bukaerara iritsiko da.\nHausnarketa: zergatik da hain arriskutsua immobilismoa eta beharrezkoa ekintzara pasatzea?\nLiburu bat gomendatzen dizut ikasten eta hobetzen jarraitzeko:\nBotella, Fernando, ¡Atrévete! ¿Y si eliges ser feliz?, Alienta, Barcelona, 2012\nBidaiak jarraitu egiten du…


Surfing Euskadi Euskadin oso errotuta dagoen kirolaren historian zehar ibilbidea egiten duen aldi baterako erakusketa da. Komisarioak Javier Amezaga eta Borja Peñeñori dira, 3sesenta aldizkari enblematikoaren editore sortzaileak, eta Basquetour eta Laboral Kutxaren babesa izan du.\nBederatzi gai-multzok osatzen dute erakusketa-proposamena, eta baliabide ugari dituzte hainbat arlori heltzeko: historia, surfari lotutako pertsona ospetsuak, gure kostaldeko olatu adierazgarrienak, tokiko industriaren garapena, surf inklusiboa, artea, hedabide espezializatuak, zerbitzuak eta puntako teknologiak. Euskal surfa nazioartean aintzat hartzea eragiten duten faktoreen batuketa.\nSurfing Euskadi urriaren 30era arte egongo da zabalik, eta, hilabete hauetan, museoak askotariko jarduera osagarrien programa eskainiko ditu: hitzaldiak eta mahai-inguruak, sektoreko profesionalekin topaketak, bisita gidatuak eta haurrentzako tailerrak, besteak beste.


Dantzaren eta mugimenduaren zientziak ikasketak Madrilen — dantzan.eus\nHemen zaude: Hasiera › Albisteak › Dantzaren eta mugimenduaren zientziak ikasketak Madrilen\nDantzaren eta mugimenduaren zientziak ikasketak Madrilen\nMadrileko Europar Unibertsitateak dantzaren munduarekin lotutako ikasketa berri batzuk plazaratu ditu. Dantzaren eta mugimenduaren zientziak gradua da titulazio berri hori eta Hezkuntza fisikoko eta kiroletako zientzia fakultatean eskainiko da.\nMadrilgo Europar Unibertsitateak titulu berria sortzeko proposamenaren zergatiak\nMadrilgo Europar Unibertsitatean mugimenduaren inguruko ikerketa eta hausnarketa egiten duen Hezkuntza fisikoko eta Kiroletako fakultatea dago (CAFYD). Esan daiteke ideia honen jatorria bertan dagoela; bertako irakaslegoan alegia. Gimnasiak gaur egungo gorputz-hezkuntzarantz izan duen bilakaeran, mugimenduaren orientazio artístiko-espresiboak paper garrantzitsua jokatu izan du beti. Bestalde, jakin badakigu pertsona askok bere ariketa fisikoa dantzaren hainbat modalitate eta orientazio ezberdinekin lotzen dutela. Askotan, irakaskuntza honetan formazio didaktiko eta zientifiko egokirik ez duten dantzari ohiak dira.\nMarko europarrera egokitutako titulazio unibertsitarioak disenatzeko aukera sortu zenean, dantza ikasketek uzten zuten hutsunea eta sortze mugimendua ikuspegi zientifiko batetik betetzea pentsatu genuen, ikerketa sortu ahal izateko eta ezagutzan aurreratzeko. Hasiera batean, UEMek kontsultora baten esku utzi zuen ikerketa, gizartean hutsune hau betetzeko titulaziorik ba ote zegoen azaltzeko, eta horretarako dantza munduko profesionalez osatutako "adituen panela" garatu zuen.\nTxostenaren emaitzak onak izan ziren eta hortik aurrera gure fakultateko (CAFYD) lan talde bat eratu zen, eta urtebete inguru titulazio horren diseinuan lanean aritu ginen. Titulazio mota hau Europako eta Ameriketako unibertsitate gehienetan existitzen ote zen ere egiaztatu genuen; karrera honek hartu beharreko perfila eta orientazioa zehaztu genuen; eskatzaile talderik ba ote zeuden ere aztertu genuen; konpetentzia profesionalak definitu genituen; ikasketa plana eta bere jarraipena diseinatu genuen; eta prozesu osoan zehar errektoreordetzaren aholkuen lagunaza izan genuen, gradu europearren legeek ezartzen dituzten eskakizunekin bat egiteko.\nNori egon daiteke zuzendua titulazio hau?\nEskoletan eta akademietan dantza irakasten jarduten duten profesionalei eta titulazio hau unibertsitateko ikasketen bidez lortu nahi dituztenei, ez baitute inoiz horretarako aukerarik izan; batxilergoa eta selektibitatea bukatu eta dantza aisialdi izatetik lanbide bihurtu nahi duten ikasleei; kontserbatorioko goi-mailako dantza ikasketetara teknika faltagatik sartu ezin diren ikasleei; Beraien ikasketak baliozkotu eta onartzen dituzten Espainiako dantzariei; gimnasia erritmikora, artistikora, patinajera edota igeriketa sinkronizatura lotuta dauden kirolariei; beraien herrialdeetan ikasketa hauek existitzen ez diren Amerika Latinearreko ikasleei. Gainera, badakigu, ikasleek beraiek sortutako "dantza talde" amateurra duten unibertsitate asko daudela.\nUnibertsitateko aukera berri honek aurretik asetu gabeko interesak bete ditzakeela uste dugu eta honekin batera ekintza fisikoarekin lotuta dagoen bide profesional berri bat eskaini ere, dantzan interesatua dagoen jendeari irteera profesional bat emanez beti ere errendimendu fisikoari garrantzia kenduz. Hau, Dantza Kontserbatorioek eskaintzen dutenarekin batera konplementu gisa har daiteke.\nZer nolako edukiak ditu, nolako gaitasunekin aterako dira Gradu honetako ikasleak?\n"Dantza zientzietako eta mugimenduko titulazioa" duten ikasleek honako gaitasunak eskuratzea espero da:\nDantza eta sormen mugimendu ezberdinak gorputz espresio bezala irakastea, aretoko dantzak, munduko dantzak, espainiar folklorea, dantza akademizista, tribu-dantzak, dantza historikoa, sortze-dantza…\nDantza eta sormen mugimendua giza baloreak eta cultura transmisioan erabiltzea\nDantzari lotuta dauden ohitura osasuntsuak sustatzea, beti ere arrisku prebentzioa azpimarratuz\nDantzaren alor ezberdinei oinarri fisiologiko, biomekaniko, psikologiko eta sozialak analizatu eta aplikatu eta osasunari kalte egin diezaioketen praktika desegokiak identifikatu gero ekiditeko eta zuzentzeko.\nDantzari erlazionatuta dauden enpresa edo gertaerak aholkatu, kudeatu eta zentru berriak Portu\nDantzaren ezagutza gizartean sustatu\nDantza ikuskizunak analizatu, baloratu eta kritikatu medioetan ekarpen bezala\nDantza eta sormen mugimenduaren hobekuntza eta garapen fisikoa planifikatu, programatu, aplikatu, kontrolatu eta ebaluatu\nTitulazio hau Jarduera Fisikoko Zientziak; Osasun Zientziak, Giza Zientziak; Humanitateak eta Artea eta azkenik Arte eszenikoak bezalako gaiekin osatzen da. Gai hauetatik edo beraien konbinazioetatik karreran zehar ikasgai bihurtuko diren irakasgaiak sortzen dira, hala nola, "Biomekanika", "Entrenamendua", "Gorputz espresioa eta gorputz komunikazioa", "Gorputzaren postura teknikorako kontrola", "Mugimenduaren sistematika", "Garapen psikologia eta garapen motorra", "Dantzaren Psikopedagogia", "Dantzaren Antropologia", "Talde Dinamika eta animazio soziokulturala", "Arrisku sozialean dagoen biztanleria berezia", "Ezinduentzako dantza", "Anatomia funtzionala", "Gizakiaren eta mugimenduaren fisiologia", "Dantza eta osasuna", "Baldintza fisikoa dantzan", "Dantzaren teknika eta didaktika", "jolas-dantzak", "inprobisazio eta konposizio koreografikoa", "Gorputz terapia sortzaileak", "Pertsona ezinduentzako dantza eta sortze-mugimendua", "Komunikatzeko gaitasunak eta kritika artistikoa", "Kudeaketa eta produkzio artistikoa", "Ikerkuntzarako metodoak eta teknikak", etab.\nZein izango da titulu hau eskuratu dutenen lana eta nolakoa?\nTitulazio hau dantza heziketan, dibertimenduan, ludikoan eta osasungarrian oinarritzen da, umeengan, gazteengan, ezinduengan, baztertuengan, hirugarren adinekoengan, gaixotasuna duten biztanlegoarengan etab eragina izango du. Dantzari, interprete edo koreografoaren ereduaren ikuspegiarekin aldenduz, titulazio honek, dantza bera helmuga izan baino, dantzako profesionalak sortu nahi ditu, beraien heziketa pertsonalerako baliagarri izateko. Gainera, dantzarekin lotuta dauden kudeaketa artistiko eta kulturaletarako ekintzak prestatzen ditu; baita dantzariaren prestatzaile fisikoa izateko. Baita ere, esan genezake, unibertsitatean sartzearekin batera, egitura zientifiko-artistiko-kultural-psikopedagogiko batekin erlazionatuko litzatekeela.\nProfesionalki, dantza-irakaslea kultur-etxeetan, patronatuetan, akademietan, eguneko zentruetan eta zaharren egoitzetan, hezkuntza bereziko zentruetan, gartzeletan, fitness eta soinketa zentruetan, haur hezkuntzako zentruetan, interbentzio sozioedukatiboko zentruetan; eta horrez gain, dantzari lotutako kudeaketa artistiko eta kulturaleko postuetan lanpostuetan.\nInformazio gehiago: Dantzaren eta mugimenduaren zientziak


Eskatzen diren baldintza guztiak beteta izan beharko dituzte izangaiek, eskeidazkiak aurkezteko epea amaitu dadin egunean.\nIII.- ESKEIDAZKIAK AURKEZTEA 1.- Lurralde Ordezkaritzetan emango diren normalizatutako ereduen arabera bete behar diren eskeidazkiak, Hezkuntza, Unibertsitate eta Ikerketa Saileko Langilegoaren Kudeaketarako Zuzendari Jn. T. Argiari bidali beharko zaizkio 20 eguneko epearen barruan, deialdi hau Euskal Herriko Agintaritzaren Aldizkarian argitara dadin egunetik hasita kontatuko dela epe hori.\n2.- Hezkuntzako Lurralde Ordezkaritzetan edo Administrazio Prozeduraren Legeko 66. atalean ezartzen den eran aurkeztu ahal izango dira eskabideak.\n3.- Aurkeztu diren merezimenduen agiribidezko justifikazioa erantsi beharko zaio eskabideari.\nEz dira kontutan hartuko, eskabideak aurkezteko epearen barruan aurkeztu ez edo behar bezala kreditatu ez diren merezimenduak.\nIV.- IZANGAIEN ONARPENA Eskeidazkiak aurkezteko epea amaitu ondoren, Euskal Herriko Agintaritzaren Aldizkarian argitaratuko da, bazter utzi izanaren arrazoi eta guzti, saioetarako onartuak eta bazter utziak izan direnen zerrenda eta Langilegoaren Kudeaketarako Zuzendariaren Erabakiz.\nErabaki hori argitaratu ondorengo egunetik hasita, 10 eguneko epe bat izango dute izangaiek akatsak zuzendu ahal izateko, Administrazio Prozeduraren Legeko 71. atalean esaten denaren arabera.\nV.- EPAIMAHAIKO KIDEAK 1.- Honako era honetan osatuko da Epaimahaia: - Lehendakaria: Pedagogi Berrikuntzarako Zuzendaria edo honek esku eman diezaion pertsona.\n- Bokalak: - Herri Arduralaritzaren Euskal Erakundeko Zuzendaria edo honek esku eman diezaion pertsona.\n- Pedagogi Berrikuntzarako Zuzendaritzak izendatutako hiru Teknikari espezialista.


[eguneratua] iPhonea? Lar begiluzea neure gusturako | Teknopataren txokoa\n2007(e)ko azaroak 20 Teknopataren ajeak, Trepetak Iruzkinik ez\nTira, bakoitzari berea badirudi Alemaniako webgune honetan probak egin dituztela sniffer batekin, eta probatu dituzten iPhoneek behintzat ez dutela IMEIaren antzarik duen daturik bidaltzen. Hala ere, ez zait gustatzen! Ez niri, ezta Alemaniako agintariei ere. Vodafoneren salaketa bati erantzunez, Alemaniako epaileek debekatu egin dute momentuz bertan iPhonerik saltzea, erosteko sinatu beharreko kontratua gehiegizkoa den aztertu bitartean…\nKontzeptu ezin hobea eta estetika aldetik ederra iruditzen bazait ere, aitortu behar dute Appleren iPhone delakoa ez zaidala batere gustatu. Hasiera-hasieratik atzera bota naute sistemaren izaera ultra-itxiak, Appleren erabateko kontrol nahia, telefono gisa dituen funtzio murritzak… Bere garaian hemen azaldu nuen (gazteleraz) zergatik ez dudan gustuko. Eta berdin pentsatzen jarraitzen dut.\nLantzean behin, gainera, iPhonearen aurkako iritzia indartzera datorren albisteren bat edo beste aurkitzeb dut hor zehar. oraintxe irakurri dut, adibidez, Appleko laguntxoek iPhone bakoitzaren IMEI kodea eta erabileraren inguruko informazioa jasotzen dutela ezkutuan, trastetxoa sarera konektatzen den bitartean. Eguraldiaren berri jasotzeko ‘Widget’-ak, adibidez, erabili den iPhonearen IMEI kodea (bere eroslearen datuekin lotzen dena erosketa kontratua egitean) eta bere buruaren identifikazioa bidaltzen dituela Applera sarera konektatzen den bakoitzean, telefono sarea zein Wi-Fi konexioa erabili. Eta berdin burtsako azkioak jarraitzeko widgetak. Eta auskalo gainontzekoek.\nNik neuk ez dut ikusi, baina badirudi iPhonea erostean egin behar den hiru kontratuetako batean gutxienez, hauxe irakur daitekeela (gutxi gorabehera): “Applerekin harremanetan jartzean, baliteke guk (Applek) egoerari buruzko informazio pertsonala biltzea, hala nola zure izena, helbide fisikoa, telefono zenbakia, posta elektronikoa eta harremanetarako hobespenak; zure kreditu txartelaren informazioa eta dauzkazun Apple produktuen inguruko informazioa, hala nola haien serie zenbakiak eta erosketa data, eta soporte edo zerbitzuari buruzko bestelako informazioa”. Horrek, noski, eskubidea ematen dio Jobsen enpresari praktikan nahi beste datu biltzeko. Eta ez didazue ukatuko detaile itsusi samarra dela!\nazaldu nuen (gazteleraz) zergatik ez dudan gustuko. Eta berdin pentsatzen jarraitzen dut.


Zenbait enpresak ".eu" domeinuak masiboki erostearen inguruko kezka | Consumer\nZenbait enpresak ".eu" domeinuak masiboki erostearen inguruko kezka\nBi milioi baino gehiago daude erregistratuta, horien artean "europa.eu"\nZenbait enpresak “.eu” milaka domeinu erosi dituzte, eta horrek kezka sortu du Europako Parlamentuan, gero haiekin “trafikatzeko” aukeraren aurrean. Apirilaz geroztik, bi milioi domeinu baino gehiago erregistratu dira, eta horien artean “europa.eu” dago.\nDomeinu honen bidez, identitate europarra sortu nahi da sarean, eta lana erraztu enpresa askori. Baina Euroganberak ere salatu du konpainia gutxi batzuek 200.000 eta 300.000 domeinu artean erosi dituztela.\nMaría Berger eurodiputatu alemanak uste du Eurid, “.eu” delakoak kudeatzeko Bruselak kontratatu duen erakundea, ez dela oso zehatza izan erregistro-prozesuarekin. “Erregistroa ukatu egin behar litzateke, abusuren bat dagoela susmatzen bada”, dio Bergerrek.\nDaniel Kollinger alemaniar domeinuetan aditua da, eta gogoan du “.eu” direlakoen helburua Europa Interneten presentzia handiagoa izatea zela. “Orain, nahi bezala erabil ditzaketen 20 pertsonen eskuetan daude kontzentratuta”, esan du.\nDomeinuen espekulazio-erregistroari, ondoren merkaturatzeko, “cybersquatting” deritzo.\nAustriako IPMarketing.info konpainia izen desiratuen erregistroak egin dituztenen artean dago, hala nola “wellness.eu”, “jobs.eu” edo “sport.eu”. Enpresak dio erregistrorako arauak 2004ko apirilaz geroztik ezagutzen direla eta 100 “.eu” baino ez dituela erosi.\n“Cybersquatting”-aren praktika da domeinuak bereizketarik gabe erregistratzea, haiekin espekulatzeko\nEuropako Parlamentuaren salaketaren aurrean, konpainiek erantzun egin dute. “Denek dituzte arauak irakurtzeko eta domeinu bat erregistratzeko aukera berdinak”. azaldu du IPMarketing.info. “Ez gara domeinu-lapurrak. Ez ditugu espekulatzeko edo saltzeko erregistratu”, erantsi zuen komunikabideei emandako ohar batean.\nBestalde, Euridek adierazi du “ez dagoela domeinu asko eduki ezin direla dioen legerik”.\ndomeinuak erregistro Europa millones-eu preocupación-eu


'Black is Beltza' - Kulturklik\nUrkabustaiz 2019(e)ko Abenduak 1\nUrkabustaizeko kultur egitaraua (pdf)\n1965eko urrian gaude. New Yorkeko Bosgarren Hiribidean desfilatzeko gonbita jaso du Iruñeko San Ferminetako erraldoien konpartsak. Ezingo dute, ordea, denek desfilatu: arrazagatiko bereizkeria dela kausa, agintari iparramerikarrek debekatu egin dute erraldoi beltzen parte-hartzea.\nKuban urte batzuk igaro eta trebakuntza berezia jaso ondoren, Manexek Che Guevara ezagutuko du hura Boliviara joateko zorian dela. Egiteko ezinago delikatu batean abiatuko da gero: eraila izateko arriskua duen Black Panther bat AEB Ameriketako Estatu Batuetatik atera eta hari Habanaraino lagundu beharko dio. Horretarako, mundua alderik alde zeharkatu eta itzulinguruz betetako bidaia egingo du. Izan ere, ezinezkoa da bidaia hori zuzenean egitea: CIAk susmoa baitu kubatarrak zoru iparramerikarrean operazio berezietan ote dabiltzan.\nErrealitatea eta fikzioa dantzan jartzen dituen intrigazko haria da Black is Beltza, deus falta ez duena: maitasuna, iraultza, espioitza. Eta horren guztiaren lagun, garaiko soinu banda bereizgarria, adierazkortasun grafiko handiz zuzen-zuzenean 1960ko hamarkadako bihotzera eramango gaituena.\nBlack is beltza filmaren fitxa\nData 2019(e)ko Abenduak 1\nLekua Urkabustaizeko Kultur Etxea\nWeb Urkabustaizeko Kultur Etxea


barren.eus - Saint Pierre et Miquelon\nArgitaratua: 2017-09-18 14:23\nXV. mendeko euskaldunek Ternuako probintzia deitzen zioten itsasoz handik balea ehizan ibiltzen zireneko lur eta itsaso haiei.\nPerretxiko-lekua isilpean edukitzen den bezalatsu, batzuek diotenez, euskal marinelek ere ezkutuan edo, eduki zuten negozio onerako aukera ematen zien leku hura. Propagandarik ez zuten egin, behintzat, baina laster jabetu ziren lehiakideak han pagotxa zegoela, lan eginez gero.\nBihar Saint Pierre eta Miquelon deritzon Frantziako probintziara joan behar dugu eta, nolako eguraldia izango ote den, kezkaz daude arduradunak.\nTernuaren hego aldean dauden bi irlatxo dira: 6000 biztanle ditu Siant Pierrek eta 600 Miquelon-ek. Iparraldeko euskaldunak izan omen ziren han lehenak ; gero, normandiarrak eta bretoiak ere bai. Haien ondorengoak dira gaur han bizi direnak. Utrecht- ko itunaren ondoren (1713), Frantzian eta Espainian borboitarrak agintean geratu zirelarik, Ipar Ameriketako kolonia ia guztiak utzi behar izan zizkion Frantziak Ingalaterrari, ez gerrarik egin gabe, noski. Saint Pierre eta Miquelon probintzia geratu zen Frantziaren menpe eta halaxe dirau. Gobernuak ordaindu ere egiten omen zien frantziar biztanleei (ipar aldeko euskaldunak tartean, noski), bertan gera zitezen. Argi dago euskaldunak ere aintzat hartzen dituztela ; areago, gobernuan daudela, bertako banderan ikurrina ere ageri baita.\nPortu garrantzitsua da Saint Pierrekoa eta ez dugu botina beharrik izan, zodiac-etan pantalanera hurbildu gaituztenean. Eguraldi lainotsua, baina ez aurreko egunean bezain petrala. Nahiko fantasmagorikoa da paisaia, ez baita urrutira ezer ikusten. Frantzian sartu garela ematen du, kaleen izendegian zein dendetako iragarkietan. Donibane Lohitzunen egongo bagina bezala. Frontoi aldera bidali gaituzte. Herriaren erdi-erdian dago, plaza batean, Zazpiak Bat 1906 idatzia duen gure iparraldekoen antzeko horma bakarreko frontoia eta gazte batzuk bertan jolasten. Jai giroa, asteartea izan arren, eta bozgorailuz euskal musika: Mikel Laboa, Benito eta abarren kantuak. Euskal Herrian gaudela dirudi. Frontoiaren aldamenean trinketeari itsatsitako Euskal Etxea eta ikurrina mastaren puntan.\nMusikaz gain, euskal dantza taldeak ere saio luze samarra eskaini digu. Pintxoak eta edaria eskaini digute, nahi beste denetatik. Jendeak cadeau dendetara jo du (etxera ekarri beharreko oparietan burua) eta denbora igarri gabe pasatu zaigu. Sinpatia handiz hartu gaituzte. Dantza, pilota eta abesti arteko giroan joan da denbora eta bertako jendearekin hitz egin faltaz geratu naiz: ia euskararik badakiten, nongoak zituzten arbasoak e.a.\nEuskal bakailaozaleak asko ibili ziren hemen eta ostatu hartu ere bai herrian. Portu honetan egin ohi zituzten deskarga asko ere. Itsasontziek arazo teknikoak zituztenean Halifax-eko portura jotzen omen zuten.\nKontu bitxia izan da gaurkoa: hiru diru mota erabili ditugu bi egunen barruan: itsasontzian, amerikar dolarra; Woody point-en kanadiar dolarra eta Saint Pierren, euroa.\nEndeavour-era itzuli eta bazkal ondoren, beti bezala, badago zer ikusi eta ikasi Nautilus Lounge aretoan. Marc Seguin doktorea dugu hizketan eta gaia “Lighthouses in Newfoundland”. Ternua bezalako kosta zigizagatsuan ez pentsa txantxetako kontua denik portura modu seguruan sartzea. Gainera, sakonera txikia dago itsas plataforma hurbilean eta horrek ontziak trabatzeko arriskua dakar. Esana dugun bezala, itsasertzetik nahiko urruti botatzen zuen aingura gure ontzi handiak, zodiac-etan hurbiltzeko.\nXVI. mendean, jada, publikatu zuen Oiartzabal ziburutarrak portuetara hurbiltzeko aholkuz betetako liburua. Hantxe aipatzen dira, zehaztasunez, Ternuako kostaren xehetasunak ere. Gerotxoago, liburu hori euskarara itzuli zuen Pierre Detxeberri (Dorrek).” LIBURUHAUDA IXASOCO NABIGACIONECOA” (Horrela idatzita, hitzez hitz). Euskal toponimiaz gainezka ageri da Ternuako kosta. Orduan izen horiek ezagun ziren seinale. Hor ageri dira Oporportu, Portuchoa, Barachoa, Antonzulo eta beste. Ohargarria da ia paragrafo bakoitzaren hasierak duen maisu-jardunaren aholku itxura: “Iaquitecoduzu... “ gehienetan eta “Iaquinbeharduzu” beste batzuetan. Liburua irakurri behar zuten horiek, alfabetatuak izanik, frantsesa ere jakingo zuten, baina argi dago ordurako euskara erreibindikatu nahi zutela ere edo, akaso, euskaraz hobeto ulertzen zutela.\nTestuinguru horretan, pentsa zer garrantzia izan duten itsasargiek Ternuan ibiltzeko. 100 itsasargitik gora zeudela Ternuako kostetan. Garai batean, itsas-kapitainen batek esana omen da “txorien zaratak” zirela farorik onenak. Hala izango zen, behelainoz estalitako egun eta gauetan. Gaur egun, radar-en zerbitzuari eta bestelako abantailei esker, lighthouse batzuk gai iraunkorragoz (metalez) berregin eta haiek dira gauez eta egunez portuetarako bidea edo ontziaren kokapena erakusten dutenak.\nXehetasun tekniko eta historiko asko eman ditu Marc irakasleak, pantailan argazkiak ere erakutsiz. Interesgarria eta gauden lekura egokitua gaurko hitzaldia ere.\nAvalon penintsularen puntan dagoen Cape Spear-ekoa da Europatik itsasoz datorrenak ikusten duen lehen argia.


San Sebastian Gipuzkoa Reservas\nOrria kargatzen ari da. Mesedez, itxaron ezazu. Donostia turismoa eta Gipuzkoako turismoaren erreserba zerbitzua\nEkintzak, ikuskizunak, promozioak,�\nDonostia Turismoko erreserba zerbitzuko Newsletter-en altan eman\nDonostia erreserbak Donostian eta Gipuzkoan gaua pasatzeko hainbat aukera eskaintzen dizkizu. Eskaintza 5 izarretako hoteletatik hasi eta hiriko pentsio eta landetxeetarainokoa da. Leku abegitsuetan atsedena hartzen utziko zaituen kalitatezko alojamenduak.\nGuztiak2 pax Apartamendua2 pax StudioaBikoitz itsasbistaBikoitza bainugela gabeBikoitza bainugelarekinBikoitza bereziaJunior SuitePremiumSuite\nDonostiaz goza ezazu, bertako ekintzen eskaintzaz goza ezazu: deskantsu-relaxa, ikuskizunak, museoak, hirian zehar erosketak egiten�Hiriko interes kultural puntu desberdinetatik egin itzazu gure ibilbideak. Aisirako milaka aukera daude zure zain.\nALOKAIRUA EGUN 1/\nALOKAIRUA EGUN OSO\nALOKAIRUA ORDU BAT\nAzken orduko eskaintzak Alojamendua Biztanleak Kategoria Logelak Salneurria GREEN NEST UBA ATERPETXEA SAN SEBASTIAN Aterpetxeak Bikoitza bainugelarekin 42.00 € TERMINUS HOTELA SAN SEBASTIAN Bikoitza bainugelarekin 45.00 € ULIA ALBERGUE SAN SEBASTIAN Bikoitza bainugelarekin 47.25 € PALACIO DE AIETE HOTELA SAN SEBASTIAN Bikoitza bainugelarekin 50.00 € MONTE ULIA HOTELA SAN SEBASTIAN Bikoitza bainugelarekin 52.00 € ETH IRUN HOTEL IRUN Bikoitza bainugelarekin 55.00 € PALACIO ATXEGA HOTELA USURBIL Bikoitza bainugelarekin 55.00 € OLARAIN SAN SEBASTIAN Aterpetxeak Bikoitza bainugelarekin 59.50 € HOSTAL ALEMANA SAN SEBASTIAN Ostatuak 2* Bikoitza bainugelarekin 60.50 € BASIC CONFORT 2 SAN SEBASTIAN Ostatuak 2* Bikoitza bainugelarekin 65.00 € Surf Camp


Varius Plus lanbide gel aurka barizeak erosi Espainian\nVarius Plus prezio murriztua\nTalde profesional bat gel aurka barizeak Varius Plus bat txikia eta prezio bereziak posible da bakarrik bete eskaera orria web-orri ofiziala, kontaktu xehetasunak iritzia. Horren ondoren, izango Duzu, jarri harremanetan gure Kudeatzailea argitzeko xehetasunak ordena eta antolatu entrega.\nOrain bakarrik berezia du eskaintza - 50% DESKONTUA, eta ahal izango Duzu, ordena gel Varius Plus web-orri ofiziala Espainian prezioa € 39.\nAzkar ibili! Mugatua eskaintza!\nVarius Plus aurka barizeak\nVarius Plus profesionala da gel aurka barizeak. Tratamendua da, zuzeneko eragin gaixotasunaren kausa, ezabatuz mina, hantura, eta hantura. Erabiliz, gela hartan itxita ultzerak beheko hanka hilabete bat denbora jasoko Duzu, zure hankak arintasuna eta edertasuna!\nArazo barizeak aurre egin ahal ia behin gizon, emakume eta gizon. Bada informatuta patologia hau izan zen egotzitako adin-lotutako aldaketak, gaur egun, nahiz eta gazteak dira arrisku bat eman gaixotasuna. Errua hau – egoneko bizimodu sedentarioa, edo Alderantziz – zutik lan. Barizeak ere garatu ahal izango dela bat desorekatua dieta, presentzia kaltegarria ohiturak, gehiegizko pisua. Lehen ikurra gaixotasuna izan daiteke azkar nekea eta hantura hankak. Barizeak konplexua da, osasun arazo, eta ordena arrakastaz da aurre egiteko modu egokia laguntza zure gorputza. Modurik onena, zenbait adituren arabera phlebology da gaixotasunen prebentziorako bidez Varius Plus.\nBaina bada arazoa da, dagoeneko martxan? Gainera, ez tira! Edozein ikusgai sintomak besterik ez ziren ondorio occlusion zainak eta hantura, ontzi bat dela porrota balbula. Epe luzera gabe tratamendu egoera bakarrik larriagotu eta ekar atzeraezina ondorioak: enborra barizeak, kronikoa venous gutxiegitasuna eta eraketa trofiko ultzerak. Varius Plus ez du errezeta eskatzen, erabiltzeko erraza eta hostoak ez olio hondakina edo filma. Hori guztia garrantzitsua da horiek behar duten tratamendu konbinatu beren eguneroko Gaiak. Osagai bakoitza gel hautatzen da, beraz, hori da adierazitako tratamendua etapa edozein gaixotasun.\nOrdena gel Varius Plus web-orri ofiziala Espainian prezio bereziak € 39 ahal izango Duzu orain. Bizkortu gora erosi, berriz, ez da eskaintza berezia!!!\nNatural oinarritutako formula landare laburpenak, murrizten maila hantura txahal muskuluak eta orkatila, odol-zirkulazioa hobetzen du, arintzen azkura eta barize-hodietako sarea. Barne gel-en osagai aktiboak indartzeko tonu odol, sustatzeko fluxua arina, arintzea oinetan nekea amaieran eguna. Natural deodorizing substantzia duten olioak ezinbestekoa dela borroka hatsa, izan hozte-efektua antiseptikoa. Horren ordez, nekea eta puffiness, nahiz eta arratsaldean sentitu ahal izango Duzu, argi bat hoztasun. Erregular erabilera profesionala gel aurka barizeak desagerrarazi egingo guztiak, ez bakarrik desatsegina sintomak, baina, halaber, root arrazoiak kentzeko barizeak.\nNoiz aplikatu gel arazoa arlo, barruan 3 minutu substantzia aktibo gainditzeko azala, 15 minutu ondoren, dute dagoeneko eragina ehun. Hiru egun da nahikoa sentitzen murrizteko hantura, mina eta hantura. Aste baten ondoren sintomak barizeak bihurtu gutxiago desberdin, eta zauriak sendatzen hasiko den. Tratamenduaren ondoren bihurritu mamelonar zainak desagertu egiten dira, azala leun eta leuna, osasuntsu kolore gabe hodietako sareak.\nZergatik Varius Plus hobeto?\nAzkar arintzen oinetan nekea eta sintoma mingarriak barizeak.\nAukera ematen dizu azkar berreskuratu osasun-zainak, gabe jarriz materia kirurgia aurretik.\nGuztiak-natural formulazioa, ez kontrako efektuak, beste organo.\nErakutsi etapa edozein unetan gaixotasuna.\nErabiltzen da kanpotik. Ordezkatu zerrenda osoa botika barruan erabiltzen du eta zenbaki bat contraindications.\nGel ditu optimoa koherentzia, erabat xurgatu, ez utziz hondakina arropa eta azala.\nThe lortu tratamendua emaitza izaten jarraitzen du denbora luzez.\nEz du errezeta eskatzen.\nHau terapeutikoa tresna garatu baino 8 urte Europako jakintsu bat gainditu multistage sistema probak eta azterketak. Eskubide guztiak ekoizpen eta banaketa droga hau izan da baimendutako eta kalitate-ziurtagiriak. Gel irabazi du konfiantza kontsumitzaile herrialde askotan, eta Espainia ez da salbuespena.\n2019 kliniko ikasketak egin dira 200 boluntarioak. Bi pertsona taldeak osatzen zuten hainbat ordezkarirekin sexuen urte bitarteko 21 78 urte. Irakasgai guztiak jasan sintomak barizeak gradu desberdinak. Lehen taldea izan zen tratamendu gisa erabiltzen Varius Plus, eta erabiltzen bigarren farmazia agente adierazi efektu bera. Emaitza azterketa ematen dira taulan:\nThe ikasi parametroak\nEmaitza ikerketa-talde 1 (Varius Plus)\nEmaitza azterketa, 2 talde (analogikoa)\nEzabatzea mina, hantura, azkura eta erretzea\nZaharberritze funtzioa zainak\nSalbuespen kronikoa venous gutxiegitasuna\nSendatzeko venous ultzerak\nIkusten duzun bezala, emaitza ikerketa buruz dio berezia eraginkortasuna droga Varius Plus tratamenduan barizeak eta desagerrarazi sintoma mingarriak.\nArrazoia eraginkortasuna gel datza bere berezia orekatua konposizioa, oinarritzen nahasketa belar laburpenak, konplexua bitamina eta natural olioak. Formula hau ematen du antioxidatzaile efektua, babesten eta elikatzen odol eta capillaries. Hona hemen azalpen batzuk osagai gel.\nAlgak ateratzeko – birsortzen ehun, hobetzen azalaren elastikotasuna, eta ematen du tonua.\nMineral konplexua – penetra sakonago geruza epidermisa, osasuntsu azala eta gaztetu eragina.\nKafeina – indartzen odol, horiek egiten gehiago elastikoa, hobetzen gaitasuna jasan presioa.\nKonposatu natural hau da, gai guztiak kentzeko mingarria adierazpen barizeak, asko bizi-kalitatea handitzeko.\nDewi, 34 Urte, Alicante\nVarius Plus Saiatu naiz denean oraindik etsi. Izan nuen bigarren etapa eta zainak eskuak eta oinak izan zen, oso nabarmenik, azala lehorra izan zen. Tratamendua hartu zuen urte erdi inguru bat geroztik kasua hasi zen. Lehenengo gauza nabaritu dut osasungarriagoa bilatzen azala. Ondoren, desagertu hantura eta mina. Pazientzia beti irabazi!\nEmakume eta gizon askok Espainian ezagutzen dira arazoa mina, hantura eta pisua na hankak. Medikuak aktibatuta denean ez ziren seinaleak ikusgai barizeak eta esanguratsua ondoeza. Errazagoa izango litzateke horiek saihesteko desatsegina ondorioak bidez prebentzioa. Horregatik, euren bezeroei gomendatzen dut gel Varius Plus. Ez da bakarrik modu eraginkorrean ezabatzen seinaleak ikusgai barizeak, baina, era berean, eragozten aurrerapena gaixotasuna. Gainera, gel lasaitzen sintoma mingarriak.


Langile bat eta adineko pertsona bat Donostiako egoitza batean. Artxiboko argazkia: EFE\n132 eta 80 positibo zenbatu dituzte Bizkaiako eta Gipuzkoako adinekoen egoitzetan\nEuskal Autonomia Erkidegoko adinekoen egoitzetan 939 positibo berri zenbatu dituzte eta sei pertsona hil dira azken egunetan, horietatik hiru Bizkaian eta beste hiru Gipuzkoan.\nArabari dagokionez, kutsatzeak ia boskoiztu egin dira astebetean. Iragan asteartean 40 kasu aktibo zeuden eta astebete geroago 184 dira. Horietatik, sei pertsona daude ospitaleratuta. Gainerakoek ez dute sintomarik edo sintoma arinak dituzte. Azken egunetan ez da inor hil koronabirusagatik Arabako adinekoen egoitzetan.\nArabako Foru Aldundiak gaur zabaldutako datuen arabera, 171 langile daude bajan gertuko kontaktua direlako edo koronabirusak jota daudelako.\nBizkaian, hiru adineko hil dira azken egunetan. Guztira, 410 pertsona daude birusak jota 60 zentrotan, eta horietatik 28 ospitalean daude. Positibo diren gehienek ez dute sintomarik, eta ospitalean daudenek patologiak zituzten lehendik.\nGipuzkoan, ostera, hiru pertsona hil dira hiru egunetan adinekoen egoitzetan. Atzo, Gipuzkoako Foru Aldundiak ohar batean jakinarazi zuenez, 115 positibo berri zenbatu dituzte ostiraletik astelehenera bitartean. Halaber, Gipuzkoan, 40 egoiliar daude koronabirusaren erreferentziazko zentroetan.\nAzaroaren 29tik 317 positibo hauteman dituzte lurraldeko adinekoen egoitzetan. Horietatik zortzi hil egin dira eta 137, ostera, sendatu.


Ilgoran Jabekuntza Eskolako ikasturteko lehenengo tailerra Zeanurin izango da\nIzen, logo eta irudi barriak daukaz Arratiako Andren Jabekuntza Eskoleak. Eta ikasturte barri honetan, baita ikastaro eta ardatz barriak be. Holan, beste batzuen artean, Feminismoa eta euskera ikastaroa, gau baten mendian bibaka egiteko proposamena eta Morea eta Grisa edadeko andrentzako ikastaro lerroa dagoz 2019-2020 ikasturterako eskaintzan. Andra migraduen topaguneai formatua aldatuteko hausnarketea be proposatuten dau eskoleak.\nZeanuriko Mazala Andra Taldeak antolatutako Cuando el dolor nos habla. Aprendiendo a escuchar mi cuerpo izeneko tailerragaz hasiko da ikasturtea. Erika Mayok emongo dau eta 10 euroko prezioa dauka. Lau saio izango ditu, urri bigarrenaren 16an izango da lehenengoa, eta hilaren 23an, 30ean eta zemendiaren 6an izango dira hurrengoak Zeanuriko Kultur Etxean.\nHurrengoa, Morea eta Grisa ardatzaren lehenengo berbaldia izango da eta Monica Ramos Toro, Envejecer siendo mujer liburuaren egilea egongo da Igorren, zahartzaroan andrak topau edo asmatu daitekezan etxe eta alkarbizitzarako aukeren gainean berba egiteko. Berbaldiaren hurrengo egunean, gaiaren lanketea egingo dabe partaideak. Beste gai bat be landuko da oingo ikasturtean; bakardadea, hain zuzen be. Data zehaztu barik dagoan arren, Areatzan izango da, Carmen de la Mata Cordobako unibersidadeko irakaslearen eskutik.\nMorea eta Grisak ikuspegi feministatik adinkeriaren gainean hausnartzeko aukerea emon gura dauan espazioa da. Bertan, edadeko andrak, gaian adituak diran beste andra batzukaz batuko dira hausnarketa eta eztabaidarako.\nBeste unibersidadeko irakasle bat be, Amelia Barquin, Mondragon Unibertsitateko irakaslea, Artean, Interkulturalidadeari buruzko berbaldia emotekoa da abenduan. Diman barriz, feminismoa eta euskeraren arteko loturea landuko dabe Lorea Agirre eta Idurre Eskisabel idazleak aprilean.\nElektrizidade tailer bat be aurrekusita dago Bedian zemendirako. Baita kartel feministak diseinetako tailerra Lemoan.\nArratian mendiak askatasun sentipenak esnatzen ditu askorengan eta zale asko dituan aisialdirako aukerea da. Mendian andren autonomia landuteko, igaz, mendiko orientazinoa landu eben andrak Laura Ruiz mendi teknikariagaz. Maiatza aldean, mendian gau bat egiteko proposamena dago Ilgoran eskolako eskaintzan.\nAndra migraduen topagunea ez da egongo\nOihane Zulet Arratiako Udalen Mankomunitateko (AUM) Bardintasun Teknikariaren arabera, Andra migraduen topagunea aldatu gura dabe. "Aurten ez da egongo andra migraduen topagunea. Jarraituko dogu gaia lantzen, baina aurten hausnarketa urtea izango da. Egongo da diru partida bat gaia lantzeko baina ez oin arteko formatuan, beste formaturen batean. Ez dakigu zein formatutan" azaldu deutso BEGITUri.\nHainbat urte izan ditu topaguneak eta formatua agortutzat emoten dau Teknikariak, andra barriengana heltzean ez dalakoan. Izan be, atzen urteotan ez da andra barririk sartu.


setaldi / setatiro\nsetati [105 agerraldi, 56 liburu eta 3 artikulutan] 1 izond uste, iritzi edo asmo bati gogor eta amore eman gabe eusten diona. ik setatsu; tematsu. (pertsonez)\nKonturatuta nengoen berriz ere jostailu berria nahi duen haur setatiaren gisara nengoela jarrita. Hasier Etxeberria «Arrainak ura baino» - 80. orr.\nOi, errektore setatia! Ardiak bezala tirano batengandik besteagana pasatzen ohitutako gizakiak aldatu eta jarraitzaile sutsu eta errebelde setati bihurtu zituen. Josu Zabaleta «Fantasiazko ipuinak» - Guy de Maupassant - 46. orr.\nNi bezalako uko egile setatientzat prestaturiko putzua. Koro Navarro «Kontakizunak» - Edgar Allan Poe - 107. orr.\nBazuen beste ezaugarri bat ere Massók; Wagner-zale suhar eta setatia izatea. Josu Zabaleta «Jakintzaren arbola» - Pio Baroja - 48. orr.\nSetatia zarelako eta ni haserraraztea gogoko duzulako.Tontakeria batengatik haserretu ginen, eta halakoetan oso setatia nintzenez, pikutara bidali nuen, besterik gabe. Patxi Zubizarreta «Mirarien kalezuloa» - Nagib Mahfuz - 190. orr.\nNola irakurlearen baitan biziro txertatzen duen, maizegi guk geuk eraikitzen dugula geldika-geldika baina setati mespretxatuak sentiaraziko gaituen antzerki ankerra. Markos Zapiain «Errua eta maitasuna» - 87. orr.\nEz nuen oso ondo ulertzen haien jarrera setatia. Xabier Mendiguren Elizegi «Nerabearen biluzia» - 90. orr.\nGogor pertsegitzen eta zigortzen zuen desobedientzia setatia. Askoren artean «Asisko Frantzizko, Asisko Klara» - 1135. orr.\nBera bezalako begirale zorrotz batek haren ahalegin setatia suma zezakeen lainoen artean. Pedro Alberdi «Kafka Bilbon» - 10. orr.\nZertarako, bestela, Garibai hil eta gero ere Garibairen izen ona lohitu nahi setati hori? Anjel Lertxundi «Konpainia noblean» - 48. orr.\nMahatma Gandhik, indiar independentziaren bilaketa setatian, [...]. Iñaki Mendiguren «Historiaren azterketa II» - A.J. Toynbee - 192. orr.\nOraindik idazteko intentzio setati horretan jarraitzen duk? Harkaitz Cano «Piano gainean gosaltzen» - 83. orr.\nAgustinek ez du onartzen ez eszeptizismo setatia ez eta arinkeria ere proposizio bat ontzat ematerakoan. Imanol Unzurrunzaga «Hainbat idazlan» - San Agustin - 14. orr.\nBai, eternitatea bezain kopetilunak beren mugiezintasun setati, ia traidore hartan. Matías Múgica «Hiltzaile baten aitormena» - Joseph Roth - 117. orr.\nEstatu unibertsalen hilezkortasunari buruzko sinesmen setatiaren lekukotasun are ohargarriagoa haien arimei dei egiteko praktika da. Iñaki Mendiguren «Historiaren azterketa II» - A.J. Toynbee - 17. orr.\nGiza arazoak setatiak direla naturaren legeekiko. Iñaki Mendiguren «Historiaren azterketa II» - A.J. Toynbee - 338. orr.\nModu setati baina nahasi batean. Xabier Arregi «Jakitearen arkeologia» - Michel Foucault - 56. orr.\nZer ote zen ezin igarrizko arrabots ez ozen baina bai setati batek. Joxe Austin Arrieta «Homo Faber» - Max Frisch - 56. orr.\nHego haize setatia sartzen bada eta eusten badio, [...]. Pello Zabala «Naturaren mintzoa» - 191. orr.\nUr-azalean geratuko zen, burbuila setati baten antzera. Jose Morales «Arima hilak» - Nikolai Gogol - 424. orr.\n4 (adizlagun gisa)\nSetati eta tristuraz begiratu zuen bakezko estalki batean bildutako lehorralde hartara. Anton Garikano «Farorantz» - Virginia Woolf - 168. orr.\nUko egin zion setati berak ere ihes egiteko aukerari. Oskar Arana «Brooklyngo erokeriak» - Paul Auster - 17. orr.\nHilabete batzuetan setati ibili zen Gegenbauerren ihesi. Anton Garikano «Bederatzietatik bederatzietara» - Leo Perutz - 126. orr.\nBazen abesti bat, Martin andreak fonografoan setati jarri ohi zuena. Mirentxu Larrañaga «Hona hemen gu biok» - Dorothy Parker - 160. orr.\nEsklabotasunaren erakundeari setati iraunaraztea. Iñaki Mendiguren «Historiaren azterketa II» - A.J. Toynbee - 341. orr.\nBeren joera gaiztoei jarraitu diete setati. Elizen arteko biblia Jr 11,8\nBehin eta berriz zuzentzen zuten tiroa, setati. Ramon Saizarbitoria «Gorde nazazu lurpean» - 39. orr.\nEz zuen hitz egiten, eta, setati, egunak eta gauak pasatzen zituen "Miserere" berri bat konposatu nahian. Martin Anso «Elezaharren bidetik» - 62. orr.\nBide txarrean setati, ez du gaizkia utzi nahi. Elizen arteko biblia Sal 36,5\nAlabaina, nagusiak, setati eta erretxin, oihuka jarraitu zuen: [...]. Patxi Zubizarreta «Mirarien kalezuloa» - Nagib Mahfuz - 22. orr.\nsetati jarraitu (3)


Urrutia: "Aire freskoa behar genuen, hasiera berri bat" | Kirola | Berria\nUrrutia: "Aire freskoa behar genuen, hasiera berri bat"\nKuko Zigandak ez du Athleticen jarraituko, ezta Lezamako barne azpiegituran ere. Taldea orain hasiko da entrenatzaile berriaren bila.\nKuko Zigandak ez du Athletic zuzentzen jarraituko. Jakina zena gaur baieztatu du Josu Urrutia presidenteak entrenatzailearekin batera emaniko prentsaurrekoan. Urrutiaren hitzetan, «aire freskoa» bilatu dute: «Hasiera berri bat behar genuen». Zigandak, bere aldetik, erabakia ulertu du: «Ez gara erregularrak izan, Betis, Celta edo Vila-realen aurkako partida gehiago jokatu izan bagenitu gaur ez nintzateke hemen egongo. Ez naiz kapaza izan talde honek duen maila guztia zukutzeko».\nZigandak beste urtebeterako kontratua zuen, baina taldeak harrekin ez jarraitzea erabaki du. Zuzendaritzak harturiko erabakia da, Ziganda postuan jarraitzeko indarrarekin ikusten baitzuen bere burua, baina higatuta. «Denboraldia kale egiteko aukera batzuekin hasi nuen, komodin batzuekin, eta denboraldian zehar galdu egin ditut. Hurrengo sasoia komodin horiek gabe hastea oso zaila litzateke».\nAzken asteetan Bilbo inguruko hedabideetan asko hitz egin da Ziganda eta jokalarien arteko harremanaz. Bada teknikariari ez zaio oso justua iruditu, eta jokalariekin oso harreman ona duela aldarrikatu du. Zigandak atzo jakin zuen ez zuela jarraituko, eta gaur goizean esan die jokalariei. «Sendotasunez hartu dute, eskarmentu handiko jokalariak dira». Urrutiak ere hitza hartu du, eta garbi utzi du jokalariek ez diotela «ohea egin» entrenatzaileari, alegia, ez dutela haren kaleratzea nahita behartu. Jokalariak prentsaurrekoan egon dira, eta txalo artean agurtu dute.\nAthleticen zazpi urte egin ondoren Zigandak Lezama utziko du. Behe mailetan oso lan ona egin zuen arren, ez du hor jarraituko. Urrutiak eman du azalpena: «Kukok entrenatu egin nahi du, eta ulertzen du. Horrek ez du esan nahi itzuliko ez denik, nork jakin? Entrenatzaile bidea luzea da». Ordezkoa nor izan daitekeen galdetuta, Urrutiak «profil» jakin baten bila dabiltzala esan du: «Bielsak, Valverdek eta Zigandak duten perfila da. Taldea goian izateko anbizioa duena, eta egunero Lezaman lan egingo duena».\nBi partida falta dira liga bukatzeko, eta klubak erabakia orain publiko egitea erabaki badu, Zigandarekin hitz egin duelako da, eta horrela etorkizuna begira lan egiteko denbora gehiago edukitzeko: «Profil» horri izena jartzen hasteko».\nBi denboraldirako sinatu zuen iaz Larraintzarko teknikariak, baina sasoi bakarra egingo du lehen taldea entrenatzen. Izan ere, Athleticek denboraldi eskasa egin du haren aginduetara. Espainiako Ligan, aspaldiko lanik txarrena osatzen ari da, hamalaugarren postuan baita denboraldia amaitzeko bi jardunaldi falta direla. Are lan eskasagoa egin zuen Espainiako Kopan, Formentera apalak kanporatu baitzuen lehen kanporaketan, final-hamaseirenetan. Europa ligan aritu da ondoen talde zuri-gorria, final-zortzirenetara iritsi baitzen.\nZigandak 52 partida zuzendu dizkio Athletici: hamazazpi irabazi ditu taldeak, beste horrenbeste berdindu eta hemezortzi galdu. Estatistika txarrak dira, baina zenbakiez haratago, taldeak ia sasoi osoan eman duen itxura eskasa izan da kezkagarriena. Entrenatzaileak ez du asmatu nahi zuena jokalariei transmititzen. Horren ondorio da karguan ez jarraitzea.\nUrrutia buru duen zuzendaritzak aurki topatu beharko dio ordezkoa Zigandari, jada aurkitu ez badio. Itxuraz, Eduardo Berizzo argentinarra, Celtako eta Sevillako entrenatzaile ohia, da hautagai nagusia. Talderik gabe dago urte hasieran Sevillak kargutik kendu zuenetik. Asier Garitano bergararra izan daiteke beste hautagai bat. Hura ere libre egongo da aurki, ez baitu Leganesen jarraituko.


Covid: Heriotzak ia % 12 hazi dira Euskadin 2020ko martxotik 2021eko apirilera\nPandemia garaiko datuak\nEspainiako Estatuan, heriotzak % 20,9 hazi dira batez beste pandemia garaian. EAEn eta Nafarroan, % 11,9koa eta % 15,6koa da portzentajea.\nEhorztetxe bateko langileak covid-19ak hildako pertsona baten gorpua mugitzen. EFE\n49 pertsona hil dira Euskadin azken zazpi egunetan covid-19aren ondorioz\nPandemiak % 7,8 handitu zuen heriotza kopurua EAEn 2020ko hirugarren hiruhilekoan\nHeriotzak % 11,9 hazi dira Euskal Autonomia Erkidegoan (EAE) pandemiaren lehen urte honetan, Espainiako Estatistika Institutuak (INE) emandako datuak oinarri Eusko Jaurlaritzak egindako konparaziozko txosten baten arabera.\nDokumentuak "covid garaian" izandako heriotzak jaso ditu, alegia, 2020ko martxoaren 9tik 2021eko apirilaren 11ra (57 aste, guztira). Hala, 12 hilabete pasatxo horietan, 550.815 pertsona hil dira Espainiako Estatuan; EAEn, 26.249. Aurreko urteko epe berean baino 95.115 gehiago izan dira Estatuan (% 20,9 gehiago) eta 2.800 gehiago Euskadin (% 11,9).\nTxostenean beste erkidego batzuetako datuak jaso ditu Jaurlaritzak. Igoera "oso handia" (% 25etik gorakoa) izan duten erkidegoei dagokienez, Madril (% 41,2) eta Katalunia (% 29,4) aipatu behar dira. Nafarroa "erdian" kokatu da, % 15,6ko hazkundearekin. EAE, Kantabriarekin (% 3,7) eta Kanariekin batera (% 2,8), % 15etik beherako igoerak izan dituzten erkidegoen artean dago.\nTxostenaren arabera, "pentsa liteke covid-19a Euskaditik sartu zenez, zehazki Arabatik, covid garaian heriotzen igoera handiena izango lukeen erkidegoen artean egongo litzatekeela, baina igoera apala izanda, esan daiteke hartutako neurriak egokiak izan direla, murrizketen betetze maila zabala izan dela herritarren aldetik, eta osasun zerbitzuaren eta oinarrizko zerbitzuen erantzuna eraginkorragoa izan dela".\nEusko Legebiltzarreko kontrol saioan, Iñigo Urkullu lehendakariak azaldu du EAEn hilkortasunaren hazkundea Estatuaren erdia izan dela, eta, horregatik, deitoratu du bere aburuz Euskadi pairatzen ari den "estigmatizazio".


Villa del Casale - Wikipedia, entziklopedia askea.\nKoordenatuak 37°21′53″N 14°20′5″E / 37.36472°N 14.33472°E / 37.36472; 14.3347237°21′53″N 14°20′5″E / 37.36472°N 14.33472°E / 37.36472; 14.33472\nVilla del Casale (sizilieraz: Villa Rumana dû Casali) erromatarren azken aldiko villa baten hondarrak dira, Italiako Piazza Armerinako udalerrian daudenak. UNESCOk 1997tik Gizateriaren Ondarea aldarrikatu zuen. Ospetsua da, gehienbat, egoera onean dituen mosaikoengatik. Hauek denboraren zehar mantendu dira lokatzezko geruza bati esker, antzinako uholde batek sortutakoa.\n2 Azalpen orokorra\n3 Testuinguru historikoa\n4 Nor zen villaren jabea?\n5 Geletako azalpena\n5.5 Korridorea ehiza eszenekin\nLehenengo indusketak XIX. mendearen amaieran egin eta 1929an bukatu ziren, baina emaitza onik atera gabe. Villaren eta mosaikoen benetako aurkikuntza Gino Vinicio Gentiliri dagokio. Arkeologo italiar horrek, tokiko biztanleen oharrak kontuan hartuz, baztertutako indusketak 1950ean berriro hartu zituen. Aurkitu ziren mosaiko ugarien estiloan oinarrituta, hasieran uste zen villaren data K.o. IV. mendekoa zela, nahiz eta geroko ikerketek zehaztu zuten 285 eta 305en artean. Era berean, pentsatu zen villa 50 urtetan eraiki zela, baina geroago uste zen 80 urtetan altxatu zutela. Amaierako iritzia da 5 edo 10 urtetan behar zirela. Gaur egun ematen du eraikuntzak ez zuela gehiegi iraun.\nVilla del Casalaren ikuspegia\nVillaren hondarren artean badaude lau gune hainbat apaindurarekin baina beraien artean harreman estua dutenak:\nAtaria edo sarrera nagusia\nVillaren gorputz zentralak, peristilo oboide baten inguruan, lorategi bat du eta erdigunean urmael bat.\nTriklinio gunea, beste peristiko oboide batekin, zenbait gelaz inguraturik.\nTermak. Haien sarrera lau angeluko peristiloa ipar-mendebaldeko zonaldera begira dago.\nGela askoren zoladura mosaikoz apainduta daude, koloreztatutako teselekin. Geletan anitz estilo daude, baina horrek ez du esan nahi garaikideak ez direnik, baizik eta hainbat artisauk lan egin zutela. Villaren gune bakoitzak ardatz propioa du. Hala ere, guztiak lau angeluko peristiloaren urmaelaren gunean elkartzen dira. Ageriko asimetriei dagokienez, litekeena da villa proiektu bateratu bat jarraituz eraiki zela. Beharbada, eraikinaren hasierako eredua peristilo bateko villa litzateke, baina geroago, proiektu horri originaltasuna emateko, zenbait aldaerak gehitu zitzaizkion. Eraikuntzaren batasuna agerian dago barneko korridoreen funtzionaltasunean, eta publiko eta pribatuen arteko gelen banaketan.\nErromatar Inperioaren lehenengo bi mendeetan, Siziliak depresio ekonomikoa jasan zuen sistema latifundista zela kausa. Orduko produkzioa oinarritzen zen, gehienbat, esklaboen lanetan. Hiriko bizitza gainbehera joan zen eta landa eremuak giza-basamortu bihurtu ziren. Siziliako landak IV. mendearen hasieran oparotasuna ezagutu zuen merkataritzari esker. Jarduera horren aztarnak Filosofiana, Sciacca, Punta Secca eta Naxos hirietan aurkitu dira. Aldaketa horren beste zantzu bat da irlaren gobernadoreari emandako titulu berria. Lehen corrector deitzen zen eta gero consularis.\nArrazoiak, dirudienez, bi motatakoak izan ziren: alde batetik Afrika Prokontsularreko probintzien garrantzia, Erroma aletegi moduan Egiptoko ekoizpena Konstantinoplara (K.o. 330etik Inperioren hiriburu berria) bideratzen zelako. Era horretan, Siziliak, bi kontinenteen arteko merkataritza-bideetan, izugarrizko garrantzia hartu zuen. Beste aldetik, erromatar nobleek eta senatariek hiriak hasi ziren uzten, landa eremuetara abiatuz zerga-presioetatik eta hiria mantentzeko gastuengatik. Horrela, lur jabeak zuzenean haien jabegoetatik hasi ziren arduratzen. Garai horretan, eremuak ez ziren lantzen esklaboen lanarekin, kolonoekin baino. Diru kantitate handiak erabili ziren handitzeko eta apaintzeko hirien kanpoko egoitzak.\nNor zen villaren jabea?Aldatu\nArlo honi buruz asko eztabaidadu da eta hainbat hipotesi plazaratu dira. Lehenengo teoriaren arabera, villaren jabea Maximiano tetrarka litzateke (285-305), abdikazioaren ondoren erretiratu zena. Hala ere, geroko ikerketen arabera Maximianok, Siziliaren ordez, Campanian igaro zituen azken urteak. Berriki, pentsatu da Maxentzio (305-312), Maximianoren semea litzatekeela. Egia esanda, ez daude aztarnarik esateko Casaleko villa hau enperadoreen egoitza zenik. Azken urtetako indusketek erakutsi dute halako egoitzak nahiko arruntak zirela erromatar goi aristokraziaren artean. Gaur egungo tesirik akreditatuenaren arabera, Jabea zen Konstantino gariko handiki bat, Luzio Aradio Proculo Populonio, Siziliako gobernadorea 327-331 bitartean eta erromatar kontsula 340an. Luziok, pretore zen bitartean 320an, Erroman antolatutako jokoak hain arranditsuak izan ziren non haren ospeak luzaroan iraun baitzuen. Agian, villaren mosaiko batzuk (ehiza handia, zirkuaren jokoak) jai horiek gogorarazten dituzte. Beste teorien arabera, villaren jabeak honako hauek izan zitezkeen: Gaio Ceionio Rufo Volusiano hiriko prefektua eta kontsula Maxentzio eta Konstantinoren garaian (306-337). Jatorriz afrikarra zen eta han jabetza handiak zituen; Inperioko prokuradore bat, Ceiono Lampadio, Volusianoaren semea, Konstantzio II.aren garaian (353-359) prefekto zena; Memmio Vitrasio Orfito, hiriko prefektua Konstanzio II.aren garaian eta Siziliako gobernadorea. Gizon hau Afrikako eta ekialdeko probintzietatik zetozen animaliez arduratzen zen. Garaikidea zen Amiano Martzelino kronikaren arabera, Nemmiok eraiki zuen Zirku Nagusiko Obelisko Lateraniarra; Klaudio Mamertino, Juliano enperadorearen garaiko (361-363) errektore ospetsua; Viro Nicomaco Flaviano gaztea, erromatar aristokrata, IV. eta V. mendeen artean bizi zena. Dirudienez, honek Tito Livioaren Annalak zuzendu zituen Ennaren ondoan bizi zenean.\nAtaria, joniar kapitelezko zutabez inguratutako patio bat zen. Erdialdean iturri baten hondarrak daude.\nAtaritik peristilora sartzen da, hainbat animalietako buruekin apainduta dagoena, hala nola, felidoak, antilopeak, basahuntzak, zaldiak, oreinak, elefanteak.\nErromatar jantokia da. Bazituen sofa eta hiru aldeetako plataforma eta estalitako zonalde bat janariak uzteko, eszena mitologikoekin apainduta.\nVillaren sarreratik zuzenean termetan sartzen da. Lehenengo gela apodyterium moduan erabili zen eta zuloan badaude mosaikoak etxekoandrea irudikatzen dutenak. Hortik korridore batera igarotzen da, zenbait absidetan bukatzen duena eta Erromako Zirku Nagusiaren eszenekin apaindurik. Askotariko zehaztasunak ditu, adibidez koadrigazko lasterketak, non ikusten den frakzio berde edo Prasina irabazi duela. Korridore honetan estalitako gimnastika-ariketak egiten ziren. Jarraian, frigidariuma dago, gela oktogonala, sei horma-hobi abside arantzadunak. Hauetariko bi sartzeko erabiltzen ziren. Abside formako igerileku bat dago ere. Erdialdeko gelaren mosaikoak arrantzale eta nereiden, tritonen eta itsas zaldien eszena bat irudikatzen du, guztiak egokituta daude gelaren forma oktogonalari.\nKorridorea ehiza eszenekinAldatu\nKorridore honek 65,93 metroko luzera eta 5 zabalera du. Bi absidetan amaitzen du, zeinek animalia basatien ehiza irudikatzen duten. Pizti horiek Erromako anfiteatroko jokoetarako zuzenduta zeudenez, ez zen inolako animaliarik hil. Estilo desberdinak nabaritzen dira korridorearen luzeran. Hortaz, ondorioztatzen da bi maisu zeudela, iparraldeko irudiak gailentzen dira haien aberastasun bolumetrikoengatik. Litekeena da iparraldeko langilea berritzaileagoa izatea Greziako eta Asia Txikiko ereduak hartuz. Hegoaldeko maisuak, kontserbadoreagoak, III. mendeko kanonak jarraitu ditu.\nEsklabu nagia eta ugazaba\nAfrikako animaliak garraiatuz\nHiru absidetako triklinioa\nHerkules eta erraldoiak\nEros eta Psike\nAtari erdizirkularraren mosaikoak\nPetra C. Baum-vom Felde, Die geometrischen Mosaiken der Villa bei Piazza Armerina, Hanburgo 2003, ISBN 3-8300-0940-2.\nR. J. A. Wilson: Piazza Armerina, Granada Verlag, Londres 1983, ISBN 0-246-11396-0.\nS. Settis, «Per l'interpretazione di Piazza Armerina», in Mélanges de l'Ecole Française de Rome. Antiquité 87, 1975, 2, pp. 873–994.\nBiagio Pace, I mosaici di Piazza Armerina, Gherardo Casini Editore, Erroma 1955.\nBrigit Carnabuci: Sizilien – Kunstreiseführer, DuMont Buchverlag, Kolonia 1998, ISBN 3-7701-4385-X.\nLuciano Catullo and Gail Mitchell (2000), The Ancient Roman Villa of Casale at Piazza Armerina: Past and Present.\nIl portale della Villa Romana del Casale di Piazza Armerina (Italieraz)\ntour fotográfico e scheda sul sito dei Patrimoni Unesco di Sicilia (Italieraz)\nMultimedia: Villa del Casale (Piazza Armerina)\nAzken aldaketa 23 ekaina 2021(e)an, 16:16(e)tan\nOrriaren azken aldaketa: 23 ekaina 2021, 16:16.


WordPress Mugikorreko Gaia\nAstelehena, uztaila 4, 2011 Igandea, urria 4, 2015 Douglas Karr\nZenbait lagunek blogak gailu mugikorrean duen itxura ona iruzkindu dute. Une honetan gure bisitarien% 5 inguru jasotzen ari gara gailu mugikorraren bidez ...% 2 iPhone-arekin bakarrik.\nGarrantzitsua da gailuaren arabera beste erabiltzaile esperientzia bat eskaintzea ... erabiltzen ari den ala ez Ezabatu iPad esperientzia paregabea lortzeko - edo erabiliz WPtouch Pro iPhone, Droid edo beste gailu batzuetako WordPress esperientzia mugikorretarako. Oharra: WPtouch Pro-k iPad-a ere onartzen du ... ez da Onswipe bezain berezia.\nZenbaterainoko garrantzia du eska dezakezu mugikorreko interfazeak? Gure arabera Analytics, mugikorretarako eta tabletetarako bisitak% 22.1 igo dira hilabetez hilabete! iPhone bisitak% 32.2 igo dira hilabetez hilabete.\nHori bateragarria da mugikorraren adopzioarekin eta Interneteko mugikorraren erabileraren estatistekin. Posta elektronikoko irakurle mugikorrak hazten ari da ... erosketak ere bai ... batera mugikorretako erabiltzaileen% 50 baino gehiago erosketak egiten online.\nKonpainia asko mugitu liteke beren edukia mugikorretarako erabiltzea optimizatzearen kontura ... baina ez lukete beharko. Edukiak kudeatzeko sistema moderno gehienek mugikorretarako berariazko gaiak edo estilo orriak aplikatzeko gaitasuna dute. WPtouch Pro gune bakoitzeko 39 $ bakarrik kostatzen da! Zure bisitari kopurua% 22 handitu nahi zenuke 39 dolarreko truke? Ez nago ziur egongo ez liratekeen enpresa gehiegi.\nTags: wordpress mugikorrawordpress mugikorrawordpress mugikorreko pluginawptouchwptouch pro\nGure Marketing Podcasta Stitcher-en eskuragarri dago!


Kaki koloreko denden kanpalekua begiz jo dudanean gelditzeko eskatu diot Olibondoen Mendian gora nakarren taxi gidariari. 57 denda dira, hiru ilaratan paratuak, Olibondoen Mendiko malda kasik olibondorik gabean. Etxegabeen etxeak dira.\n57 familia bizi dira Jerusalemgo Sawaneh kanpamentuan, denda bana aterpe dutela. Israeldarrek etxea eraitsi diete batzuei; Jerusalemgo nortasun agiria erretiratuz hirian bizitzeko eskubidea kendu diete beste batzuei. "Jerusalemgo garbiketa etnikoa" salatu eta jaioterrian bizitzeko eta eraikitzeko eskubidea aldarrikatzeko erabaki dute 57 familiok Sawaneh auzoaren ondoko aldats egarritu honetan ostatu hartzea.\nEguerdia da, eguzki izpiek dendak zulatzerainoko indarra dakarten ordua, eta arimarik ez da denden gerizaren babesetik kanpo. Gizonak lanean eta umeak eskolan izango dira, denda barrenetan emakumeak eta haurtxo txikiak baino ez daude eta. Haitzaren Domoaren urrezko kupula keinuka dugu Jerusalem zaharraren erditik, dir-dir bizia eginez.\nLanak eman dizkit ingelesez egiten duen inor aurkitzea baina, behin Zahira gaztea itzultzaile egitera prestatu zaidanean, aise topatu dugu etxea nola eta zergatik eraitsi dioten azalduko didan familia: Al Mimitarrak.\nKamal familiburuaren konpainian dendara etorri garenean otoitz egiten ari da Subheya emaztea, belauniko, gorputza eta besoak lurrera eramanez, Mekara begira. Isilik ari da. Barrura egin dugu hala ere Kamalek, Zahirak eta hirurok. Alarekikoak amaitu arte zain egon gara, gu ere isilik, hautsez betetako alfonbrak estaltzen duen lurrean eserita. Gozatutako kafe beltz bana atera digu Kamalek.\nMusua zimurtua du Kamal zaharrak. Zuriak ditu soinekoa eta burua estaltzen dion txanotxoa. Subheyak, urte mordoska gazteagoa, kolore bizitako soinekoa darama eta zapi berde batek ezkutatzen dio adatsa. Senarra baino handiagoa eta, itxura batean, indartsuagoa. Kamalen bigarren emaztea da.\nZahira "itzultzailea", 30 baino askoz gehiago izango ez dituen emakumea, aldamenean eseri zait. Buru-lepoen babeserako daraman zapi zuriak ez du lortzen Zahiraren edertasuna ezkutatzerik. Bere begiradak eta irribarreak gatibatuta naukate.\nErrefuxiatua da Kamal: 26 urte zituela utzi zuen Lod jaioterria, 1948an juduek herria menderatu zutenean, eta Jerusalemera etorri. Shufat auzoko etxe batean bizi izan da geroztik, ugaltzen joan den sendiarekin. Seme-alabak ere ezkontzen hasi, eta etxekoak hogei lagun izatera heldu ziren, seme-alaba, suhi-errain eta biloben artean. Bi logelako etxea da.\n— Nahikoa diru aurreztu genuenean, etxe ondoan daukagun lur zatian bi etxe eraikitzea erabaki genuen.\nJerusalemen eraikitzeko baimena lortzea, arabiarra izanik, ez da erraza, ezinezkoa ere bai batzuetan, eta baimenik gabe eraikitzen hasi ziren Al Mimitarrak, urte hasieran.\n— Sei hilabete behar izan genituen etxeak egiteko, eta diru asko, 160.000 xekel (7 milioi pezeta hor nonbait), aurreztutako guztia.\nAbuztuaren 13an, amaitu berriak zeudela, behera etorri ziren etxeak bulldozerren kolpeen poderioz. Baimenik ez zutelako etxeak suntsitu egingo zizkietela jakinarazi zien Jerusalemgo Udalak bi egun lehenago. Lau eguneko epea eman zieten, etxea husteko, baina bi egunera etorri eta ustekabean harrapatu zituzten. Kamal ez zen bertan, Subheya bai.\n— Erotu beharrean nengoen. Negarrez, kurrixka batean, gure etxeak nola txikitzen zituzten ikusten ari nintzen bitartean —besoak gora eramanez orduan bizitakoa berritu du Subheyak, begiak sututa.\nAbuztuaren 13a gogorra izan zen Shufateko familientzat, ez Al Mimitarrentzat bakarrik. Hauen bi etxeak ez ezik, beste hiru ere eraitsi zituzten makinek. Bost etxeak birrintzeko ordubete behar izan zuten bulldozerrek.\n— Baina zer nahi dute egitea, baimenik ematen ez badute? —patxadan jardundako Kamal ozenago eta bizkorrago hitz egiten hasi da, ia oihuka bere emaztearen antzera—. Ez gure aiton-amonek turkiarren mende, ez gure gurasoek britainiarren agindupean, jasan zuten gu jasaten ari garena!\nAgintari israeldarrez zer iritzi duen azaltzeko esaldi bakarra aski du Kamalek:\n— Netanyahuk ez du bihotzik.\nEz Netanyahuk, ez Olmertek, pentsatu dut neure kabutarako. Ehud Olmert Jerusalemgo alkatea da, Likud alderdi eskuindarrekoa Netanyahu bezala, baina gobernuburua bera baino gogorragoa da palestinarrekiko. Bera da Sawaneh kanpamenduko bizilagunek salatzen duten "Jerusalemgo garbiketa etnikoaren" arkitektoa.\nJerusalemgo udalerriaren lurretan palestinarrek baimenik gabe eraikitako 800 etxe baino gehiago atzemanak dituztela eta guztiak eraitsiko dituztela ziurtatu zidan David Cassuto alkateordeak. Hitzak eta ekintzak batera doazela erakutsiz, azken hilabetean bakarrik palestinarren bizileku ziren berrogeita hamar etxetik gora suntsitu dituzte bulldozer israeldarrek. Jerusalemgo Udalaren aginduz bota dituzte gehienak, Netanyahuren Gobernuaren erabakiz besteak.\nEtxeen demolizioa kontu zaharra da, ez horregatik iragana, palestinarren zoritxarrerako. 1993an Osloko akordioak hitzartu zituztenetik, palestinarren 315 etxe bota dituzte agintari israeldarrek Jerusalemen eta Zisjordanian. 92 baino ez lehenengo hiru urteetan, laboristak agintean zeuden garaian alegia, eta 223 etxe urte bakarrean, 1996ko maiatzean Likudek Gobernua hartu zuenetik 1997ko uda honetara bitartean.\nIntifadaren urteetan ere ohikoak ziren palestinarren etxeen eraisketak. Orduan "segurtasuna" zen arrazoia: israeldarren aurkako ekintza militarrak leporatzen zizkieten palestinarren etxeak suntsitzen zituzten. Zure semea Fatah-ko kidea zela jakiten bazuten, zure etxea lehergailuekin hankaz gora bota eta kito.\nSemea hobeto hezi besterik ez zenuen.\nBere dendan kafea hartzera gonbidatu nau Zahirak, Al Mimitarrak agurtu ditugunean.\n— Jerusalemen bizitzeko eskubidea kendu diguten jerusalemdarron istorioa interesatzen al zaizu?\nBaietz esan diot, interesa beste zerbaitek piztu didala aitortu ezinda.\n— Ongi etorri —esan dit bi aldiz, denda atarian barruko bi umeei begira gelditu naizenean.\n4 urte ditu Ahmedek eta 9 Riadek. Eskolara joana da 11 urteko alaba, Samar. Lehenengo umea 18 urterekin izan zuela esan dit. Aitaren batean atera ditut kontuak: 29 urte ditu.\n— Erretzen duzu? —tabako paketea eskaini dit ustekabean.\n— Ez. Zuk bai? Hemen ez da ohikoa emakumezkoek erretzea.\n— Baina ez dut jendaurrean erretzen; gizonezkoekin ezin dut. Hemen gizonek emakumeekin... ez dute hitz egin ere egiten. Baina —ezpain artean ipini du zigarroa—, zu ez zara gizon arabiarra, ezta?\n— Ez, arabiarra ez naiz —inbidiaz begiratu diot zigarroari.\nSenarra jordaniarra du. Jerusalemen jaioa, oinarrizko ikasketak egitera joan zen Jordaniara eta Amman-era ezkondu. Jordanian bederatzi urte egin ondoren, Jerusalemera itzuli ziren.\n— Senarraren gurasoak hil egin ziren, eta han ez nuen inor, ez genuen inor. Nire familiarengana etorri ginen.\nGizonezko bat dendaren atera agertu da, Zahirari zerbait esatera. Zaharra da, bibote zuri handikoa. Xelebre ematen dio, jantzi arabiarrak nagusi diren ingurune honetan, bisera amerikarrak. Esan beharrekoa esanda, alde egin du.\n— Erre egin naiz! —ziztu batean zigarroa ahora eraman eta eskua astintzen ari da Zahira.\nOrdura arte ez naiz ohartu zigarroa eskumuturraren parean, soinekoaren besoak estalita, ezkutatuta eduki duela! Ez diot ezer esan, istilu handirik atera gabe berriro pipatzeari ekin dio eta.\nAhmed txikia besoetan hartu du, negarrez hasi denean. Ez naiz ohartu ere egin Riadek noiz alde egin duen, baina dagoeneko ez da gurekin.\n— Etxerik ez duzue, Zahira?\n— Errentan bizi ginen, baina 600 xekel ordaindu behar nuen gela bakarragatik! Senarrak ez du lanik egiten. Nola ordainduko dut hori? Gela bakarra bostontzat, eta hori ere ezin ordaindu. Gurasoen etxera joan behar izan genuen, eta estuago bizi. Orain hemen gaude.\nUrtetan Jerusalemdik kanpo bizi izan delako nortasun agiri jerusalemdarra kendu dieten milaka palestinarretako bat da Zahira. Jerusalemdarra izanik, legez ez dauka Jerusalemen egoterik ere.\nGustura segiko nuke Zahirari begira, baina ez dakit zein den neurria, noiz hasiko naizen enbarazu egiten. Umeekin argazkia atera diezaiokedan galdetu diot. Baietz. Argazkia atera eta bostekoa luzatu diot.\nOso ahul estutu didazu eskua.\nArgazkiak dira aitzakia. Ez zaizkit oso onak atera, baina Sawaneh-ra itzultzeko nahikoa arrazoi badut.\nNegarra entzun dut dendara hulbildu naizenean. Ahmed da, dendaren erdian etzanda, bakarrik. Zahiraren arrastorik ez. Beldurtu egin naiz, argazkiak auzoren bati emanda etsi beharko dudalakoan, baina beheko errenkako dendetako batetik aurpegi ezaguna agertu da, aurpegi atsegin ezaguna.\n— Argazkiak ekarri dizkizut. Zuretzat dira —bi kopiak luzatu dizkiot.\nEskuartean hartu eta denda barruko lagunei erakutsi dizkie, ni nor naizen azaltzearekin batera, susmatzen dut. Arrapaladan joan dira argazkiak eskuz esku tertulian-edo zeuden emakumeen artean. Eskerrak eman dizkit, argazkiak berriro hartu dituenean. Joateko imintzioa egin dut, baina entzun nahi nuena entzun dut:\n— Kafe bat hartuko duzu, ongi etorri dendara.\nLagunartea utzi eta bere dendara eraman nau. Dendako bi koltxoietako batean eseri gara, ni aurrena berak hala eskatuta, Ahmed txikiak zotinka segitzen duen bitartean. Herengungo arroparekin dago Zahira: praka koloredunak, alkandora laranja eta beltza, buruko zuria. Ile urdindu batzuk ikusi dizkiot buruko zapitik ihesi.\n— Zergatik ari da negarrez? —ez daukat etxe suntsiketez eta Jerusalemen judaizazioaz hitz egiteko ez gogorik ez asmorik.\n— Zergatik egiten duzu negar? —galdetu dio bi aldiz umeari ingelesez, umeak barik nik ulertzeko—. Beti ari da negarrez! Auskalo zergatik!\n— Egin froga argazkiak erakutsiz, ea bere burua ikusita lasaitzen den.\nEzta horrela ere. Esku-kolpe batez begi-bistatik kendu ditu Ahmed amorratuak argazkiak. Utikan!\n— Ez duzu erretzen? —paketea atera du; edo ez da gogoratzen, edo erretzen duen bakoitzean galdetu beharra duela iruditzen zaio.\nBi emakume sartu dira, batek kafea dakar, eta gure aurrean eseri dira. Zahiraren kanpin-gasean, etxeko sukaldean, berotzen jarri dute kafea. Ez dit izenik aipatu, baina batek 42 urte eta bederatzi ume eta besteak 34 urte eta beste hainbeste ume dituztela esan dit Zahirak. Dendetan bizi dira hauek ere.\nDenda parez pare irekita dago, baina lasai arraio ari da Zahira zigarroaren kearekin jolasean. Hamar zigarro erretzen ditu egunean. Utzi egin nahi du.\n— Uhala! Baina arazoak konpontzen ditudanean utziko dut. Arazo gehiegi ditut orain erretzeari uzteko.\nLehenago ere entzun diot "uhala!" Zahirari. Galdetu diot, eta susmatzen nuena da: "Ene Jainkoa!" moduko bat, zerbait gertatzea nahi dugunean esatekoa: "Oxala!", alegia. Gustatu zaio guk ere hitz arabiar hori erabiltzen dugula jakitea.\nEspainian musulmanak garen galdetu dit. Ezetz, kristauak, katolikoak. Uste dut Jesusen izena esan didala arabiarrez, galdetuz, baina ez diot ulertu. Gurutzea margotu dit. Baietz egin diot.\n— Guk Mahoma dugu. Badakizu nor den?\n11 urteko alaba sartu da, Samar, eskolako uniformearekin. Gona labur urdina eta praka bakeroak barrutik. Horrelaxe ikusi ditut beste neskato asko ere ikasturte hasiera honetan. Zango biluziak ez dira agerian ibiltzekoak.\n— Ilargira joan zen lehenengo gizonak Al Aqsa meskitako otoitzak entzun zituen ilargitik. Gero Jerikora etorri zen eta ahots berbera, otoitz berberak, entzun zituen meskitan. Orain musulmana da. Muhammad Ali ere musulmana da, eta lehen ez zen! —eskuekin boxeo pixkat egin du Zahirak, laguna nori buruz ari den adierazteko.\n— Musulman bihur zaitezen opa dizula esan dizu nire adiskideak. Nik ere horixe opa dizut, bihotzez —eskua bularrera eraman du.\n— Badakit zer egingo dudan! Ilargira joango naiz, eta Al Aqsako otoitzak entzuten baditut, musulman bihurtuko naiz.\nBarrez itzuli die adiskideei ateraldia, baina ez dut lortu elkarrizketa ur txikietara ekartzea. Dendan zintzilik duen Koran txiki eta zaharra hartu eta eskura eman dit. Zabaldu dut, begiratu eta, zer egin ez dakidala, itzuli egin diot.\n— Ez naiz musulmana, baina atsegin zaituztet musulmanak.\nEskuratu duen Koranari musu eman eta bere lekuan utzi du.\n— Musulman izan beharko zenuke.\nAurrez aurre eduki ditugun bi emakumeak altxa eta badoaz. Agur esan diote Zahirari. Niri ere bai, zeharka, herabe. Gazteenak buruko zapia zabaldu egin du, kalera atera aurretik hobeto jartzeko, eta adats erabat beltza agerian izan du bost segundoz. Ez diot begirik kendu. Biluzik ikusi dut.\n— Egun osoa kanpamenduan egiten duzu? Jerusalemera jaitsi gabe?\n— Bai. Bero handiegia egiten du. Hobeto nago itzalean, eta haurrak zaindu beharra daukat. Senarrak eta anaiek ekartzen didate behar dudan guztia. Zaharrena egunero etortzen da, dirua edo janaria ekartzera.\n— Zaharrena bai, oso zintzoa da. Taxista. Arratsaldero bostetan etortzen da, janaria ekartzera.\nLaurak pasatxo dira, bi ordu daramat hemen. Ez dakit anaia zaharra etortzen denean hemen egon beharko nukeen.\n— Senarra Jerusalemen izaten da egun osoan?\n— Goizean alde egiten du eta gauean etortzen da, lotara. Kanpoan izaten da beti, eta hobe horrela. Hemen denean okerrago izaten da: beti haserre dago, umeak jotzen ditu... Nahiago dut bera ez egotea.\nBozgorailuetatik otoitzak entzun ditugunean erlojuari erreparatu dio Zahirak. Laurak eta laurdeneko errezuen ordua da; arratsaldeko bigarren otoitzaldia, eguneko laugarrena.\n— Otoitz egin behar duzu? —ospa egiteko tenorea heldu zaidalakoan nago.\n— Baina aurretik eskuak, orkatilak, burua eta lepoa garbitu beharra dauzkat, eskua ukitu didazulako.\n— Eskua eman dizudalako dena garbitu behar? —argazkiekin batera bostekoa ere eman diodala akordatu naiz.\n— Islamak hala eskatzen digu.\n— Barkatu, orduan.\n— Lasai, nire senarrak ukituz gero ere garbitu egin beharko nituzkeen. Aitak edo nebek bakarrik uki nazakete gizonen artean.\nEa berriro noiz ikusiko galdetu diogu elkarri, alde egiteko asmoa agertu diodanean.\n— Igandean banoa nire herrira. Helbideren bat bazenu, hurrengo urteren batean itzultzen naizenean bisitatuko zintuzket.\n— Ez daukat batere, ez dakit denda hauetan noiz arte izango garen. Hurrengo urteetan hemen ez izatea espero dut!\n— Uhala! —erantzun diot broman, agur tristeari kontra egiteko—. Bostekoa eman diezazuket? —badakit baietz.\n— Bestela ere garbitu egin behar ditut!\nNik ez ditut garbituko, Zahira.


Alokairua mugatzeak etxebizitza eta negozio-lokaletarako sarbidea emango du - Uriola.eus\nEtxebizitza eta lana oinarrizko eskubideak dira. Etxebizitza erosteak hilero diru-sarreren %44 inguru hipotekarako uztea dakar, beraz, alokairuak aukera posiblea izan behar du. Administrazio publikoen eskuetan dago langabeziaren zerrenda eta etxebizitza-kaleratzeekin bukatzeko neurriak erraztea. Administrazio publikoek, Udalek, Diputazioek eta Gobernuek alokairuen mugak arautu eta lokal-erabilera eta etxebizitza publikoak bultzatu behar dituzte.\nBilboko Auzo Elkarteen Federaziotik alokairuak arautzeko neurriak proposatzen ditugu, alegia, jabetza publikoko lokalen alokairua muga dadila, herritarren diru-sarreren %15era. Halaber, lokal eta etxebizitza pribatuen alokairuek ez dezatela gainditu diru-sarreren %25a.\nNeurri hauekin etxebizitza hutsei eta milaka lonjari irteera emango genieke, Bilboko Udalak 17.000 etxebizitza huts eta 400 lonja libre inguru baititu. Neurri honek laguntza erreala ekarriko luke ekintzaileentzat eta jarduera ekonomikoaren bultzadarako.


Filmazpitekin lankidetzan LEHEN ASTEARTEKO HITZORDUA Zinema Ziklo berria hasiko da BilbaoArte-n\n2018 Otsaila 21\nFilmazpit programak eskaintzen duen aukeraz baliatuz, LEHEN ASTEARTEKO HITZORDUA zinema ziklo berria hasiko dute BilbaoArten martxoaren 6an. Zikloak abendura arte jarraituko du eta antolatzaileen hitzetan, “lehen urte honetan izango dugun lanen bilduma, denak azken hamarkadan ekoiztutakoak, euskaldun ikusleentzako genero arteko ibilbide zorabiagarri bat osatuko du.”\nZiklo honekin proiekzio gune egonkor bat sortzen da Bizkaiko hiriburuan, 2016ko urritik hasita Gasteizen Oihaneder Euskararen Etxeak egin bezala. Bi hitzorduak hilabete bakoitzeko lehen asteartean arratsaldeko 19:00etan bat egiten dute askotariko film eskaintzarekin:\nBILBAO ARTE “LEHEN ASTEARTEKO HITZORDUA”\n- Martxoak 6: ITZALETAN EGITEN DUGUNA (WHAT WE DO IN THE SHADOWS)\n- Apirilak 3: PAPUSZA\n- Maiatzak 8: ESKERRIK ASKO, UGAZABA! (MERCI PATRON!)\n- Ekainak 5: FALTA DEN IRUDIA (L’IMAGE MANQUANTE)\n- Uztailak 3: JANIS, LITTLE GIRL BLUE\n- Abuztuak 7: INTZIRIA (THE WAILING)\n- Irailak 4: EZTIA (MIÈLE)\n- Urriak 2: HORMA ARTEAN (ENTRE LES MURS)\n- Azaroak 6: HANNA ARENDT\n- Abenduak 4: AINTZA (GLORY)\nOIHANEDER EUSKARAREN ETXEA (GASTEIZ)\n- Martxoak 6: UDAKO AMODIO BAT (LA BELLE SAISON)\n- Apirilak 3: FÈNIX 11*23\n- Maiatzak 8: ITZALETAN EGITEN DUGUNA (WHAT WE DO IN THE SHADOWS)\nHainbat herri, hiriburu eta elkarte dira dagoeneko Filmazpit katalogoko filmekin doako zinema zikloak antolatzen dituzten erabiltzaileak 2011n programa hasi zenetik eta horiek kolaborazioak dira euskaraz azpititulatutako zinema sustatzeko programa honen uzta emankorra.\nFilmazpit programaren informazio osoa, filmen katalogoa eta kontaktua www.filmazpit.euswebgunean.


ikasbil.eus: Aldizkari Digitala: Galtzerdi galduaren bila\nAsteazken arratsaldea da. Lanetik iritsi eta garbigailua jarri duzu. Makina martxan jarri, eta gutxi gorabehera ordubete pasatu ondoren, garbigailutik arropa atera eta zabaltzen hasi zara: galtzak, kamisetak, jertseak, alkandorak, soinekoak… . Galtzerdiak ateratzen hasi zara eta… hara! Berriz ere betiko misterioa: galtzerdi batzuek ez dute bikote-lagunik, alargun geratu dira.\nBikoterik gabeko antzeko galtzerdiak janztea ohikoa da. Argazkia: Lukas Horak (Pexels)\nZure buruari betiko galderak egiten hasi zara: non daude falta diren galtzerdiak? Zergatik desagertu dira? Galdera asko eta erantzunik ez.\nTeoriak eta ikerketak\nGure armairuetan lagunik gabeko galtzerdi ugari daude, guztiak bere bikote-lagunaren zain. Batzuetan, zorteko bazara, bi galtzerdi desberdin janzteko aukera izan dezakezu, nahiz eta desberdinak izan oso antzekoak direlako: “ez da inor konturatuko”, pentsatzen duzu, eta aurrera! Baina gure bizitzako misteriorik handienetarikoa da bikote-lagunik gabeko galtzerdiena eta zientzialari ugari saiatu dira horren inguruan teorizatzen. Teoria batzuek diote garbigailuak irensten dituela. Nola ote da hori posible?\nAdituek diote garbigailuaren danborraren azpiko gometan ezkutatzen direla. Garbigailuak dituen zirrikituetatik iragazten dira eta etxetresna elektrikoaren kutxa ezkutuan gelditzen dira. Hauek erreskatatzeko danborra desmuntatu eta ezkutalekura sartu behar da.\nGaltzerdi asko garbigailuaren barruan geratzen dira inor konturatu gabe. Argazkia: Pixabay\nHainbat laguni galdetu diegu kalean gaiari buruz. Haietako batek hauxe esan digu: “Nik baditut bikote-lagunik gabeko galtzerdiak; egia esan, ez dakit non galtzen diren eta zer gertatzen den haiekin, baino asko ditut bikote-lagunik gabe”. Beste batek, berriz, aipatutako teoria indartuz honela dio: “Lehorgailuak jaten ditu edo garbigailuan ahazten dira. Hori da nire teoria eta nire etxean ziurtatuta dago gainera”.\nBeste batzuen iritziz, ordea, galtzerdi gehienak garbigailutik arropa zabaltzerako bidean galtzen dira. Bide horretan galtzerdiak erori eta ezkutuan gelditzen dira, ohearen, berogailuaren… atzean. Ohikoa izan ohi da maindireen, esku oihalen, alkandoren edota galtzen barnean gelditzea eta horiek zabaltzerakoan kalera erortzea konturatu gabe.\nErresuma Batuan egindako inkesta baten arabera, urtean, 84 milioi galtzerdi desagertzen dira, hau da, 2.000.000 € inguruko galera ekonomikoa. Zehatzago esanda, hilero galtzerdi bat galtzen du pertsona orok eta 1.264 galtzerdi bizitza osoan. Lagunik gabeko galtzerdien fenomenoa unibertsala da.\nGaltzerdiak bikoteka saltzen dira. Argazkia: Vince Jacob (Unsplash)\nBikote-lagunik gabeko galtzerdien fenomenoa unibertsala da, eta irtenbidea bilatu nahian adituek ematen dituzten gomendioak ere denontzako modukoak dira:\nGaltzerdi-parea batera edukitzea litzateke lehena. Horretarako, garbigailua ipini aurretik bikoteak egitea gomendatzen da, galtzerdiak beren artean lotzea pintzekin edota poltsa saredunetan garbitzea ez desagertzeko.\nGaltzerdien erregistroa egitea ere garrantzitsua da. Ez da excel bat egin beharrik, baina galtzerdi bat erabilgarri gelditzen ez denean bere bikote-lagunarekin batera apartatzea komeni da.\nHoriez gain, garbigailua ipini eta arropa zabaltzerakoan arreta handia jartzea aholkatzen da. Arropa zabaltzeko bidean edota arroparen barnean galtzerdirik ez galtzeko.\nGaltzerdi ezberdinak janztea modaren parte ere bada egun. Argazkia: Michael Wright (Unsplash)\nAzkenik, hiru hilean behin galtzerdiaren eguna ospatzeko gomendioa dago: noizik eta behin galtzerdien errepasoa egin, arropa zikinaren kutxan lagunik gabeko galtzerdirik ez gelditzeko. Modu honetan, hainbat galtzerdi-pare berreskuratuko dira eta gainerakoak birziklatu egingo dira.\nArazo unibertsal honi irtenbidea modu eraginkorrean ematen saiatu denik ere bada. Kalean, gazte batek honela esan digu: “Egia esan nik ez ditut bikote-lagunik gabeko galtzerdiak. Hori saihesteko galtzerdi berdinak erosten ditut. Modu honetara, nahiz eta bikote-lagunik gabeko galtzerdiak izan edo ez, denak berdinak direnez, ez dut nabarmentzen bikote-laguna galdu den ala ez”.\nGaiak badu, ordea, beste helduleku bat ere. Galtzerdi zuriak zuriekin, urdinak urdinekin, gorriak gorriekin pilatzen dira, baina beharrezkoa da galtzerdiak berdinak izatea? Agian, muga horiek hautsi eta galtzerdi desberdinak janzten hastea arazoa konpontzeko modua izango da.\nZure etxean galtzerdiek bikote-laguna galtzen dute?\n- Gehienak beren bikotea (bikote-laguna) dute, igual (agian) pare bat edo hola labadoran (garbigailuan) edo sekadoran (lehorgailuan) galtzen dira, baina gero azkenen juntatu (elkartu) egiten ditut. Normalean, denak, bikotearekin (bikote-lagunarekin).\n- Ez, ez denak ez, gehienak bai, baina den denak ez.\n- Bueno (Beno) askotan gertatzen da garbitzen duzunean labadoran (garbigailuan), gero (eta) galtzerdi asko sartzen badituzu, batzuetan gertatzen dira pare batetik bat bakarrik egotea. Baina askotan, begiratzen duzu berriz danborrean eta egoten dira danborrean pegatuta (itsatsita), goran (goiko aldean). Batzuetan, ez duzu sartu hori (galtzerdia) eta dago zakuan, arropa zikina dagoen lekuan edo inguruan egoten da, baina beti bilatzen duzu, azkenean saiatzen bazara bilatu (aurkitu) egiten duzu.\n- Bai, nik badauzkat (baditut) galtzerdiak ez dauzkatenak (dituztenak) bikoterik (bikote-lagunik), ez dakit non galtzen diren, zer gertatzen den haiekin, baino bai badauzkat (baditut), asko.\n- Ba egia esanda (esan) ez, ze hori ebitatzeko (saihesteko) egiten dudana da berdinak diren galtzerdiak erosi. Orduan eduki ditzaket edo ez, baina guztiak berdinak direnez ez dakit. Orduan, pues (ba), pare horietan ez daukat arazorik. Igual (Agian) baten bat geratu izan zait galtzerdiren bat desberdina atera eta ez dela agertzen bikotea (bikote-laguna), pues (ba), egun askotan edo lo que sea (edo dena delakoa), baina normalean ez dut arazorik edukitzen horrekin.\nZein da zure teoria galtzerdiak galtzen direnean?\n- Sekadorak (lehorgailuak) jaten dituela edo labadoran (garbigailuan) ahazten direla, hori da nire teoria eta ziurtatuta gainera.\n- Ba teoria ugari ditut. Hasieran uste nuen ba igual (agian) garbigailuan galtzen zirela edo zulo bat zegoela garbigailuan edo ez dakit. Eta gero ere egun batean ikusi nuen nire txakurra nire galtzerdi batekin eta, orduan, teoria hori pikutara joan zen eta uste dut nire txakurra dela errugabea (erruduna).\n- Teoria da egoten dela normalean edo ez dituzula sartu labadoran (garbigaluan) eta gelditu zaizulako hor beste arropekin, igual (agian), erori egin zaizula eramaterakoan, barrura sartzerakoan; edo askotan barruan ere egoten dira ere danborrean pegatuta (itsatsita). Orduan, ateratzen dituzu, eta gelditu da pegatuta (itsatsita) igual (agian) albo batean. Orduan danborrari buelta eman behar diozu eta askotan azaltzen dira.\n- Ez dakit, ez dakit… hasiera batean pentsatzen nuen labadoraren (garbigailuaren) atzetik egongo zela lekuren bat non geldituko ziren. Gero, ez dakit, nik uste dut nire ahizpak ere kentzen dizkidala, hartzen ditu batzuk… zuloa daukala? Beste bat hartzen dut eta, orduan, gelditzen da beti bakarrik zuloa daukana eta horrela.\n- Normalean igual (agian) izan daiteke daiteke arropa garbitzerakoan gelditzen dela izkina batean edo igual (agian) gero jasotzerakoan izkina batean gelditzen dela; pues (ba), ez dakit, derrepente (bat-batean) gertatu izan zait sofan aurkitzea galtzerdiren bat eta, esaten duzula, honek zer egiten du hemen? Nola iritsi da honaino? Baina bueno (beno), nire ustez, arazoa izaten da hori nola txikiak diren eskurritu (erori) egiten direla tokietatik eta aurkitzeko zailak izaten dira.\n- Ba, nire ustez, labadorara (garbigailura) galtzerdi guztiak sartzen dira, pare guztiak, baino gero sekatzen (lehortzen) jartzerakoan, ba, galdu egiten dira, ez dira azaltzen, labadorak (lehorgailuak) tragatu (xurgatu) egingo ditu.\nZer egiten duzu bikote-lagunik gabe geratu diren galtzerdiekin?\n- Nik uzten ditut kajoian (tiraderan), leku batean eta, berriz aurkitzen badut bestea, lotzen ditut eta, bestela, hor gelditzen dira.\n- Erraza, bota. Normalean guk ohitura edukitzen genuen mahai gainean utzi batekoak eta hurrengo astean, agian, hurrengo arroparekin azaltzen zen.\n- Ba hor uzten dut eta ikusten dudanean beste bat bakarrik dagoela jartzen ditut biak elkarrekin.\n- Ba nik normalean hartzen ditut galtzerdiak denak kolore igualekoak (berdinekoak) beltzak edo grisak eta, orduan, ba ez dakit zein diren pareak eta beti juntatzen (batzen) ditut beltza beltzarekin eta grisa grisarekin.